Συζήτηση:Αλφάβητο - Βικιπαίδεια\nΑρχείο (1 - 2 - 3 - 4 - 5 - 6 )\nΤο άρθρο για το αλφάβητο δεν βασίζεται σε επιστημονικά αποδειγμένα στοιχεία ότι οι φθόγγοι σαν ήχοι έχουν κάποιες σημασίες. Η όλη φιλοσοφία του άρθρου στηρίζεται στο ότι οι σημασίες των συνιστώντων τις συλλαβές μερών, δηλαδή των συμφώνων και των φωνηέντων, είναι οι σημασίες των ήχων των συμφώνων και φωνηέντων, πράμα που ποτέ δεν έχει αποδειχθεί. Στο άρθρο γίνεται δεκτό ότι είναι απαραίτητο οι ήχοι των φθόγγων να είναι αντιστοιχισμένοι με κάποια γραφικά σχήματα ώστε (οι φθόγγοι) να ΄κλειδώνονται΄ με τα σχήματα η σημασία τους. Δηλαδή, ήχοι (φθόγγοι) χωρίς να αντιστοιχίζονται με σχήματα, είναι αδύνατο να διαρκέσουν στον χρόνο σαν γλώσσα αφού ρέπουν να αλλάξουν στην ηχιτική και ακουστική τους. Αυτό είναι αποτέλεσμα της ανθρώπινης αδυναμίας να μη μπορεί να επαναλαμβάνει ακριβώς τον ίδιο ήχο. Με την αντιστοίχηση ήχου με κάποιο σχήμα, ΄κλειδώνεται΄ η δυνατότητα επανάληψης του ίδιου ήχου σε σχέση με το αντίστοιχο του σχήμα. Μπορεί οι Έλληνες να ομιλούσαν την ελληνική γλώσσα προτού γράψουν τα σημερινά ελληνικά, αλλά πάντα στις προηγούμενες γραφές τους αντιστοίχιζαν τους ήχους της γλώσσας τους με κάποια σχήματα/γράμματα. Αυτή η διαδικασία πάει πίσω στην πρώτη φορά που ήχοι αντιστιχήθηκαν με γράμματα. Σε εκείνη την πρώτη αντιστοίχηση πρέπει να σταθούμε και να εξετάσουμε την σημασιακή σχέση των αντιστοιχισμένων ήχων και σχημάτων. Και τίθεται το μεγάλο ερώτημα: ήταν η πρώτη αρχική ονομασία των πραμάτων ηχητική ή γραφική; Σύμφωνα με την ψυχολογία, ήταν γραφική επειδή ο άνθρωπος πάντα έθετε σαν σημείο συνεννόησης με τους άλλους συνανθρώπους του, τα όσα έβλεπε στον φυσικό του περίγυρο, τα οποία με αφηρημένο τρόπο ΄σχημάτιζε΄με κινήσεις. Εκείνες οι κινήσεις ήταν η πρώτη γραφή των ανθρώπων, την οποίαν κατόπιν επένδησαν με ήχους. Θεόδωρος Χατζηχριστοδούλου Πάφος e-mail: theo_xatz@hotmail.com\nΈχω επιχειρήσει δυο φορές να ενημερώσω τους αναγνώστες τςη Βικιπαίδειας για σχετικό άρθρο μου σε έγκριτη ημερήσια εφημερίδα της Ελλάδος με τίτλο "Οι Έλληνες είχαν γραφή 4.000 χρόνια πριν τους Σουμερίους" και κάποιο χέρι μονίμως αφαιρεί αυτήν την πληροφορία ακόμη και από τις παραπομπές, που το έχω βάλει για να διαβάσει κανείς μια άλλη άποψη! Τέτοια δημοκρατία! Γ. Λεκάκης\nΗ Βικιπαίδεια δεν είναι δημοκρατία.\nΒικιπαίδεια:Όχι πρωτότυπη έρευνα.\nΗ Βικιπαίδεια δεν είναι μπλογκ ούτε βάθρο για να εκφράζει κάποιος τις απόψεις του. Παρακαλώ να διαβάσετε την πολιτική της, πριν αποφασίσετε να συνεισφέρετε σε αυτήν. --Ttzavarasσυζήτηση 07:43, 23 Ιουνίου 2013 (UTC)\n1.Το άρθρο δημιουργήθηκε με την προσθήκη μερικών μικρών παραγράφων σε δικό μου άρθρο.\n2.Αποκρύπτεται από τον αναγνώστη ότι κανείς ειδικός δεν θεωρεί τη φοινικική γραφή αλφαβητική. Ο αναγνώστης καλείται να διαβάσει τα αρχεία της συζήτησης 4,5 και 6.\n3. Έχουν αφαιρεθεί τμήματα της συζήτησης. Κυρίως έχουν ακρωτηριασθεί ή παραληφθεί δικές μου παρεμβάσεις, αλλά έχουν διαγραφεί και παρεμβάσεις συνεργατών της Βίκι Παιδεία.\n4.Στο άρθρο αναφαίρεται ότι τα φωνήεντα είχαν εμφανιστεί προηγουμένως στην ουγγαριτική γραφή. Είχα παρατηρήσει σε όλλες τις ελληνικές γραφές εχρησιμοποιούντο γράμματα φωνηέντων και ότι η ελληνική γραμμική Β ήταν παλαιότερη από την ουγγαριτική γραφή. Το υπογραμμισμένο μέρος της απάντησής μου έχει διαγραφεί.\n5. Στις απαντήσεις μου είχα διευκρινίσει ότι στην αλφαβητική γραφή η χρήση των γραμμάτων για φωνήεντα είναι εντελώς διαφορετική από τη χρήση γραμματων για φωνήεντα στις συλλαβικές γραφές. Στις ελληνικές συλλαβικές γραφές και στη σημιτική ουγγαριτική επίσης συλλαβική γραφή, τα γράμματα για τα φωνήεντα χρησιμοποιούνται μόνον όταν τα φωνήεντα σχηματίζουν συλλαβή μόνα τους και αυτό μόνο του, δείχνει το συλλαβικό χαρακτήρα αυτών των γραφών. Με τα γράμματα συλλαβές έγραφαν. Για παράδειγμα η λέξη ΚΑΚΟ θα γραφόταν στην ουγγαριτική και στη φοινικική με δύο όμοια γράμματα. Με το πρώτο θα διαβάζαμε τη συλλαβή ΚΑ, και με το όμοιο με το πρώτο δεύτερο γράμμα, θα έπρεπε να διαβάσουμε τη συλλαβή ΚΟ. Στη γραμμική Β θα γράφαμε δύο διαφορετικά γράμματα. Το πρώτο θα παρίστανε τη συλλαβή ΚΑ και το δέύτερο τη συλλαβή ΚΟ.\nΓια τη λέξη ΚΑΚΙΑ στην ουγγαριτική γραφή θα γράφαμε δύο όμοια γράμματα που θα παρίστανα τις δύο πρώτες συλλαβές και στη συνέχεια ένα γράμμα που παρίστανε τη συλλαβή Α. Με τη φοινικική γραφή δεν θα μπορούσαμε να γράψουμε καθόλου τη συλλαβή Α. Φυσικά αυτά όλα καμμιά σχέση δεν έχουν με την αλφαβητική γραφή. ΟΙ τελικοί διαμορφωτές του άρθρου αυτά τα έχουν ακούσει και επιμένουν ωστόσο και να τα αγνοούν και να τα αποκρύπτουν. Το τελευταίο κάνει την έλλειψη ουδετερότητας ολοφάνερη.\n6. Δυο λόγια για την αλφαβητική γραφή. Η αλφαβητική γραφή δείχνει τη φωνολογική δομή της γλώσσας, δείχνει τους στοιχειώδεις απλούς ήχους από τους οποίους αποτελούνται οι συλλαβές όπως ορίζεται για τις αλφαβητικές γραφές στο άρθρο writing της Britannica. Είναι μια γραφή που δεν αγνοεί τους στοιχειώδεις τους απλούς συμφωνικούς και φωνηεντικούς ήχους αλλά αυτούς καταγράφει, και επιπλέον δείχνει καθαρά τον τρόπο που συναρθρώνονται για να σχηματισθούν οι συλλαβές. Όλοι αναγνωρίζουμε σε αυτήν την εξαιρετικά σύντομη περιγραφή την ελληνική αλφαβητική γραφή. Τι σχέση έχουν οι σημιτικές γραφές με όλα αυτά;\nΜικρή συνέχεια[επεξεργασία κώδικα]\nΣήμερα είδα ότι το κείμενο έχει αλλάξει. Υπάρχουν όμως δύο ακόμη σημαντικά θέματα που πρέπει να τονιστούν.\nΤο πρώτο: Το αλφάβητο προήλθε ως αποτέλεσμα μιας μακρόχρονης εξέλιξης των γραφών που εμφανίσθηκαν στον ευρύτερο ελληνικό χώρο. Προβαθμίδες γραφής από το 5000 π.Χ και νωρίτερα, μινωικές γραφές, κυπρομινωικές γραφές(κυρίως η κυπρομινωική Ι), ελληνική κυπριακή συλλαβική γραφή (κυπριακό συλλαβάριο), γραμμική Β. Από τα «γράμματα» που χρησιμοποιήθηκαν σε αυτές τις γραφές προέκυψαν τα γράμματα που χρησιμοποιήθηκαν στην αλφαβητική γραφή. Από την προσπάθεια να γίνουν απλούστερες, πληρέστερες και ακριβέστερες οι νεώτερες ελληνικές συλλαβικές γραφές (γραμμική Β και κυπριακό συλλαβάριο) προέκυψε ο αλφαβητικός τρόπος γραφής.\nΗ προέλευση της γραμμικής Β από τη γραμμική Α είναι προφανής.\nΗ σχέση του κυπριακού συλλαβάριου με τη γραμμική Β είναι ισχυρή. Η ομαδοποίηση συλλαβών που αποδίδονται με το ίδιο γράμμα είναι η ίδια στις δύο αυτές γραφές. Οι τεχνικές που είχαν χρησιμοποιηθεί στη γραμμική Β για την ακριβή απόδοση και ασφαλή ανάγνωση συμπλεγμάτων συμφώνων χρησιμοποιήθηκαν και βελτιώθηκαν στο κυπριακό συλλαβάριο. Και προστέθηκε και τεχνική απόδοσης των των τελικών συμφώνων. Και οι τεχνικές αυτές δημιουργούσαν γέφυρες προς το αλφάβητο αφού καθιστούσαν ευκολότερη την αναγνώριση των συμφωνικών ήχων ως ιδιαιτέρων ήχων που αποτελούσαν μέρος του ήχου των συλλαβών.\nΗ σχέση της αλφαβητικής γραφής με το κυπριακό συλλαβάριο και την παλαιότερη από το κυπριακό συλλαβάριο γραμμική Β΄, είναι αναμφίβολη. Πέντε σύμβολα φωνηεντικών συλλαβών που συμβόλιζαν τους ίδιους φωνηεντικούς ήχους υπήρχαν σε κάθε μία από αυτές τις γραφές. Πέντε σύμβολα φωνηεντικών φθόγγων που συμβόλιζαν τους ίδιους φωνηεντικούς ήχους υπήρχαν σε όλα τα πρώτα ελληνικά αλφάβητα. Στον Μανώλη Ανδρόνικο οφείλουμε αυτήν την παρατήρηση.\nΚαι η χρήση ιδιαιτέρων γραμμάτων για τις φωνηεντικές συλλαβές διευκόλυνε επίσης την αναγνώριση των φωνηεντικών ήχων ως ήχων που αποτελούσαν και μέρος του ήχου των μη φωνηεντικών συλλαβών, και αυτό είχε δημιουργήσει την πρώτη γέφυρα προς το αλφάβητο.\nΗ προσεκτική εξέταση του θέματος της σχέσης του κυπριακού συλλαβαρίου με το αλφάβητο που την οφείλουμε στον Roger Woodard έδειξε και άλλα κοινά γνωρίσματα που οδήγησαν τον Roger Woodard να υποστηρίξει ότι ο επινοητής του αλφαβήτου ήταν χρήστης του κυπριακού συλλαβαρίου και να συμπεράνει ότι υπάρχει συνέχεια των ελληνικών γραφών από την εποχή της μυκηναϊκής Κνωσσού μέχρι τον Όμηρο.\nΤο δεύτερο θέμα αφορά την ουγγαριτική γραφή.\nα) Γραφόταν με σφηνοειδείς χαρακτήρες,\nβ) Ηταν όμως και λογίζεται ως σημιτική γραφή και είχε όλα τα χαρακτηριστικά των σημιτικών γραφών γεγονός που δείχνει αναμφισβήτητα, ότι τα γράμματα δεν καθορίζουν το σύστημα γραφής αλλά αποτελούν εντελώς ανεξάρτητο θέμα και\nγ) Περιελάμβανε επιπροσθέτως και γράμματα για τις φωνηεντικές συλλαβές όπως συνέβαινε και στην προγενέστερή της γραμμική Β, και στις προγενέστερες της κυπρομινωικές γραφές ΙΙ και ΙΙΙ που είχαν χρησιμοποιηθεί στην ευρύτερη περιοχή των δυτικοσημιτικών γραφών, και όπως συνέβαινε και στην κατά πολύ προγενέστερη της γραμμική Α από την οποία είχαν αντλήσει χαρακτηριστικά, άμεσα η γραμμική Β και οι κυπρομινωικές γραφές, και εμμέσως το κυπριακό συλλαβάριο (μέσω της Κυπρομινωικής Ι και της γραμμικής Β).\nΤα γράμματα των φωνηεντικών συλλαβών γράφονταν μόνο για την απόδοση φωνηεντικών συλλαβικών ήχων. Τα γράμματα αυτά ήταν επομένως συλλαβικά, για να μην βαυκαλίζονται κάποιοι με αστήρικτες και ανυπόστατες υποθέσεις.\nΝα το διευκρινίσουμε.\nΑν ήθελαν να γράψουν τη λέξη ΚΑΚΙΑ έγραφαν ένα γράμμα για τη συλλαβή ΚΑ, το ίδιο γράμμα για τη συλλαβή ΚΙ και ένα γράμμα για τη συλλαβή Α. Σύνολο 3 γράμματα.\nΣτη φοινικική γραφή θα έγραφαν δύο όμοια γράμματα για τις συλλαβές ΚΑ και ΚΙ και δεν υπήρχε γράμμα για να γραφεί η συλλαβή Α. Σύνολο 2 γράμματα.\nΣτη γραμμική Β θα έγραφαν έγραφαν ένα γράμμα για τη συλλαβή ΚΑ, ένα διαφορετικό γράμμα για τη συλλαβή ΚΙ και ένα γράμμα για τη συλλαβή Α. Σύνολο 3 γράμματα.\nΗ ουγγαριτική ήταν του ίδιου ακριβώς τύπου γραφή με την προγενέστερή της ελληνική γραμμική Β και ήταν λιγότερο ακριβής από αυτήν. Οι Έλληνες δεν είχαν να πάρουν τίποτε από την ουγγαριτική γραφή.\nΝα προσθέσω κάτι ακόμη, Επειδή στις σημιτικές γραφές τα φωνήεντα δεν σχημάτιζαν συλλαβή μόνα τους, σε σημιτικά κείμενα γραμμένα με ουγγαριτική γραφή τα γράμματα για τις φωνηεντικές συλλαβές δεν εχρησιμοποιούντο. Εχρησιμοποιούντο για τη γραφή μιας χουριτικής γλώσσας οι φορείς της οποίας είχαν υιοθετήσει την ουγγαριτική γραφή. Στη χουριτική αυτή γλώσσα τα φωνήεντα σχημάτιζαν συλλαβή μόνα τους.\nΓιάννης 28 Οκτ. 2015\nΑνακτήθηκε από "https://el.wikipedia.org/w/index.php?title=Συζήτηση:Αλφάβητο&oldid=6577595"\nΤελευταία τροποποίηση 15:57, 30 Ιουλίου 2017.


ΑΘΛΗΤΙΚΟΙ ΨΙΘΥΡΟΙ: «Θα είμαι εδώ στο πλάι σας»\nΤην στήριξη του στους παίκτες του Ηλυσιακού, εξέφρασε ο πρόεδρος της ΚΑΕ, Παντελής Γαμπιεράκης, ο οποίος βρέθηκε το απόγευμα της Τρίτης στην προπόνηση της ομάδας.\nΟ ισχυρός άνδρας των «κιτρινόμαυρων» συνομίλησε για περισσότερο από μισή ώρα με τους παίκτες ζητώντας τους συγγνώμη για το γεγονός ότι ταξίδεψαν με το τρένο στη Θεσσαλονίκη για το ματς με τον Άρη, ενώ δεσμεύτηκε να μην συμβεί ανάλογο περιστατικό στο μέλλον.\n«Είμαι και θα είμαι εδώ στο πλάι σας. Όλοι μαζί θα παλέψουμε και θα ξεπεράσουμε όλες τις δυσκολίες που προκύπτουν. Σας ζητώ προσωπικά συγγνώμη για την ταλαιπωρία του ταξιδιού στη Θεσσαλονίκη και δεσμεύομαι ότι δεν θα επαναληφθεί. Θέλω να είστε μια γροθιά και όλοι μαζί να οδηγήσουμε τον Ηλυσιακό εκεί που του αξίζει», ήταν τα λόγια του κ. Γαμπιεράκη.\nΕπιπρόσθετα ο πρόεδρος του Ηλυσιακού είχε συνάντηση με τον προπονητής της ομάδας, Δημήτρη Παπανικολάου, ώστε να χαράξουν το πλάνο για τη συνέχεια του πρωταθλήματος, με στόχο το καλύτερο δυνατό για την ομάδα.


Η έκθεση διαδραστικής ψυχαγωγής Gamescom που διοργαθώνεται κάθε χρόνο στην Κολωνία φέτος διεξάγεται ψηφιακά λόγω πανδημίας. To μότο της είναι: «New Reality».\nΤα κακά νέα: Φέτος δεν θα εμφανιστούν στους δρόμους της Κολωνίας την περίοδο της έκθεσης βιντεοπαιχνιδιών Gamescom μεταμφιεσμένοι σε Super Mario ή Lara Croft.\nΓια δεύτερη συνεχόμενη χρονιά η Gamescom – η μεγαλύτερη έκθεση του είδους στον κόσμο – διοργανώνεται ψηφιακά λόγω πανδημίας.\nΤα καλά νέα: Όσοι είχαν πληρώσει είσοδο 20 ευρώ στις εκθέσεις προ-κορωνοϊού φέτος θα μπορούν να περιπλανηθούν στην αγαπημένη τους έκθεση δωρεάν.\nΜε μότο «Νew Reality» (Νέα Πραγματικότητα) η ψηφιακή Gamescom έχει ως στόχο να προσελκύσει ακόμη περισσότερους επισκέπτες σε σχέση με το 2020 – όταν είχε πάνω από δύο εκατομμύρια.\nΟ επικεφαλής της Έκθεσης Κολωνίας (Κοelnmesse) Όλιβερ Φρέσε έχει εξασφαλίσει για τη φετινή Gamescom σημαντικές συνεργασίες: από τη θυγατρική της Amazon, Twitch και το Facebook-Gaming μέχρι το YouΤube και κινεζικές υπηρεσίες streaming όπως oι Douyu και Bilibili.\nΦέτος έχουν διπλαστιαστεί και οι συνεργασίες με διεθνείς εταιρείες, οι οποίες φτάνουν τις 60. Επιπλέον πάνω από 255 μικρότεροι κατασκευαστές video games παρουσιάζουν στην Gamescom τις καινοτόμες ιδέες τους.\nΝικητές στην πανδημία τα βιντεοπαιχνίδια\nΗ βιομηχανία βιντεοπαιχνιδιών συγκαταλέγεται στους κερδισμένους της πανδημίας. Ο κλάδος αναπτύχθηκε πέρσι ραγδαία.\nΣύμφωνα με την Γερμανική Ένωση Εταιρειών Video Games ο τζίρος στον κλάδο software και hardware βιντεοπαιχνιδιών ανήλθε στη Γερμανία το πρώτο εξάμηνο του 2021 σε 4,6 δις ευρώ έναντι 3,8 δις ίδια περίοδο πέρυσι. Συνολικά, πρόκειται για αύξηση γύρω στο 22%.\nΒάσει έρευνας της Ένωσης Ψηφιακής Βιομηχανίας Βitkom, ο μισός περίπου πληθυσμός στη Γερμανία παίζει video games έστω περιστασιακά.\nΑύξηση καταγράφεται σε όλες τις ηλικιακές ομάδες – αίσθηση προκαλεί η άνοδος στην ηλικιακή ομάδα 65 και άνω. Ωστόσο, η βασική ηλικιακή ομάδα που ελκύεται από τα βιντεοπαιχνίδια είναι οι νέοι 16-29 ετών.\nΣύμφωνα με την ίδια έρευνα, ενώ πριν από την πανδημία, οι χρήστες έπαιζαν γύρω στις πέντε ώρες την εβδομάδα, σήμερα οι ώρες που περνούν μπροστά από την κονσόλα, τον υπολογιστή ή το smartphone έχουν αυξηθεί σε 8,5.\nΠάνω από τα τρία τέταρτα όλων των παικτών πληρώνουν για βιντεοπαιχνίδια.\nΓερμανική… στρατηγική στα video games\nΑν και η Γερμανία παραμένει στην κορυφή σε πωλήσεις βιντεοπαιχνιδιών, μόνο το 5% των βιντεοπαιχνιδιών κατασκευάζεται στη χώρα.\n«Αυτό συμβαίνει γιατί άλλες χώρες, όπως ο Καναδάς, η Γαλλία, η Μεγάλη Βρετανία η Πολωνία, έχουν καταλάβει εδώ και χρόνια ότι τα βιντεοπαιχνίδια αποτελούν σημαντικό οικονομικό κλάδο, τον οποίο στηρίζουν αντίστοιχα» αναφέρει ο Φέλιξ Φαλκ, επικεφαλής της Γερμανικής Ένωσης Εταιρειών Video Games.\nΗ Γερμανία από το 2019 έχει αρχίζει να στηρίζει τον κλάδο με 50 εκατομ. τον χρόνο, γεγονός που έχει βελτιώσει την εικόνα.\nΜέχρι σήμερα η Γερμανία δεν θεωρούνταν ελκυστική χώρα για την προσέλκυση προγραμματιστών σε αντίθεση με τη Σουηδία ή τη Φινλανδία.\nΠάντως, όπως παρατηρεί ο Φαλκ, και η Γερμανία έχει «κρυμμένους πρωταθλητές» για παράδειγμα στον τομέα των παιχνιδιών στρατηγικής. Ωστόσο ο δρόμος που πρέπει να διανύσουν οι Γερμανοί προγραμματιστές παιχνιδιών παραμένει μακρύς, ενώ, σύμφωνα με τον Φαλκ, πρέπει να παρακολουθούν στενά τις παγκόσμιες τάσεις όπως πχ. την μόδα των Live Gaming Events.\nTην ίδια ώρα σε παγκόσμιο επίπεδο, αυξάνεται η ζήτηση για κάρτες γραφικών και κονσόλες. Ο ψηφιακός κόσμος των βιντεοπαιχνιδιών επηρεάστηκε από προβλήματα παράδοσης και καθυστερήσεων εξαιτίας της πανδημίας.\nΣύμφωνα με έρευνα του Bitkom, μόνο το 5% παρέλαβε νέα κονσόλα χωρίς καθυστερήσεις τους τελευταίους μήνες. Τα προβλήματα αυτά όμως αφήνουν ανεπηρέαστη την Gamescom, η οποία παραμένει πιστή στο ραντεβού και είναι πάντα μια ιδιαίτερη γιορτή.\nΚατά τα στοιχεία του υπουργείου Εσωτερικών, οι περισσότεροι από τους ανθρώπους που ζήτησαν άσυλο στη Γερμανία, 70.000 και πλέον, είναι πολίτες της Συρίας.\nΑποτελούν τους περισσότερους αιτούντες άσυλο επί σειρά ετών, καθώς η ένοπλη σύρραξη στη χώρα της Μέσης Ανατολής, που ξέσπασε το 2011, συνεχίζεται.\n«Εάν δεν ληφθούν μέτρα, η Γερμανία δεν θα επιτύχει τους στόχους του 2030. Αντί για την προγραμματισμένη μείωση του CO2 κατά 65%, η μείωση θα περιοριστεί στο 50%. Τα προηγούμενα μέτρα προστασίας του κλίματος είναι ανεπαρκή σε όλους τους τομείς», δήλωσε ο “πράσινος” κ. Χάμπεκ κατά τη διάρκεια συνέντευξης Τύπου και προανήγγειλε ότι οι στόχοι για τα έτη 2022 και 2023 θα χαθούν, ενώ το έργο για να επιτευχθούν οι στόχοι του 2030 θα είναι «γιγάντιο».\nΌπως εξήγησε ο υπουργός Οικονομίας, οι στόχοι του 2020 επιτεύχθηκαν μόνο λόγω της πανδημίας του κορονοϊού, η οποία περιόρισε όλες τις δραστηριότητες.\nΤο CO2 μειώθηκε το 2020 κατά 40%, ωστόσο αυτή η επίδραση χάθηκε το 2021, για το οποίο εκτιμάται ότι η αύξηση των εκπομπών θα έχει σημειώσει αύξηση κατά 4%.\n«Η τάση πηγαίνει προς τη λάθος κατεύθυνση και αυτό είναι καταθλιπτικό», ανέφερε χαρακτηριστικά ο κ. Χάμπεκ και πρόσθεσε ότι «η χώρα πρέπει να τριπλασιάσει τις προσπάθειές της σε όλους τους τομείς».\nΟι εκπομπές καυσαερίων έχουν μειωθεί κατά μέσο όρο κατά 15 εκατομμύρια τόνους ετησίως την τελευταία δεκαετία, αλλά τώρα θα πρέπει να μειώνονται κατά 36-41 εκατομμύρια τόνους ετησίως, συνέχισε ο υπουργός Οικονομίας και επισήμανε ότι πρέπει να προωθηθεί σημαντικά η επέκταση των ανανεώσιμων πηγών ενέργειας.\nΤα τελευταία 30 χρόνια οι ανανεώσιμες πηγές δίνουν το 42% της ηλεκτρικής ενέργειας στη Γερμανία, αλλά έως το 2030 το ποσοστό αυτό θα πρέπει να αυξηθεί στο 80%, ανέφερε και εξήγησε ότι ένα πρώτο πακέτο μέτρων θα δρομολογηθεί έως το τέλος Απριλίου και ένα δεύτερο το καλοκαίρι, με στόχο την κλιματική ουδετερότητα της χώρας έως το 2045.\n«Πρόκειται για έργο – μαμούθ και θα περάσουν μερικά χρόνια μέχρι να δούμε κάποια επιτυχία», είπε ο Ρόμπερτ Χάμπεκ και έκανε ακόμη λόγο για την ανάγκη να περιοριστεί η συνεχιζόμενη υπερθέρμανση του πλανήτη, η οποία οδηγεί όλο και περισσότερο σε ακραίες καιρικές συνθήκες.\nΜεταξύ των σχεδίων, στα οποία έχουν συμφωνήσει τα κόμματα του κυβερνητικού συνασπισμού, είναι και η υποχρεωτική εγκατάσταση ηλιακού συστήματος στη στέγη όλων των νέων εμπορικών κτιρίων.\nΟι Πράσινοι θα ήθελαν αυτό να αποτελέσει και τον κανόνα για όλα τα καινούργια ιδιωτικά κτίρια, οι Φιλελεύθεροι (FDP) ωστόσο εμφανίζονται επιφυλακτικοί.\n«Είμαι πολύ δύσπιστος σχετικά με μια τέτοια υποχρέωση για ιδιωτικές κατοικίες και πολυκατοικίες», δήλωσε ο αντιπρόεδρος της Κοινοβουλευτικής Ομάδας του FDP Λούκας Κέλερ στην Augsburger Allgemeine Zeitung, ενώ ο σοσιαλδημοκράτης υπουργός Περιβάλλοντος της Κάτω Σαξονίας Όλαφ Λις δήλωσε στην Wirtschaftswoche ότι «υψίστης σημασίας δεν είναι μόνο η οικονομική αλλά και η κοινωνική αποδοχή των μέτρων» που θα ληφθούν και ζήτησε την καλλιέργεια της σχετικής συναίνεσης στην κοινωνία.\nΕίναι θέμα αντίληψης, συνήθειας αλλά και οικολογικής συνείδησης. Ένα δύσκολο εγχείρημα ιδιαίτερα στη Γερμανία, χώρα όπου το αυτοκίνητο έχει την πρωτοκαθεδρία.\nΓερμανός χωρίς αυτοκίνητο; Είναι αδιανόητο. Πέρα από τη χρησιμότητα στις μετακινήσεις στους άπλετους αυτοκινητόδρομους της χώρας και τη χαρά για την οδήγηση το αυτοκίνητο στη γερμανική ψυχοσύνθεση είναι το πιο “αγαπημένο παιδί”, όπως λέγεται χαρακτηριστικά, σύμβολο υψηλού επιπέδου ζωής, γι’ αυτό και οι Γερμανοί διατηρούν μαζί του μια ιδιαίτερα έντονη σχέση.\n«Κι όμως είναι κάτι που πρέπει να συμβεί» επιμένει η Μαρτίνα Λομάιερ, «ειδάλλως δεν θα μπορέσουμε να υλοποιήσουμε τους κλιματικούς στόχους μείωσης των ρύπων που έχουν συμφωνηθεί διεθνώς. Το θέμα είναι βέβαια, με ποιον τρόπο θα πειστούν οι Γερμανοί να το κάνουν».\nΑυτό είναι ένα από τα προβλήματα που θα πρέπει να αντιμετωπίσει μελλοντικά η Λομάιερ. Από την άνοιξη του 2021 κατέχει μία από τις επτά έδρες Ποδηλατικής Κυκλοφορίας που χρηματοδοτεί το γερμανικό υπουργείο Μεταφορών με στόχο την ενίσχυση της κινητικότητας με το ποδήλατο.\nΚι αυτό μπορεί να γίνει μόνο όταν οι στόχοι γίνουν αντιληπτοί από όλους τους οδηγούς αυτοκινήτων, αν και πάντα θα υπάρχει κριτική.\nΑλλά, όπως πιστεύει, δεν θα πρέπει να γίνουν πισωγυρίσματα, ακόμη κι αν τα μέτρα σε ορισμένους δεν αρέσουν. Σε άλλες χώρες έχει γίνει εφικτό. Όποιος έχει πάει στο Άμστερνταμ ή στην Κοπεγχάγη, το διαπιστώνει αμέσως.\n«Βέβαια στην Ολλανδία επικρατεί άλλη κουλτούρα σε σχέση με το ποδήλατο από ότι στη Γερμανία, οι ποδηλάτες έχουν στο δρόμο τον πρώτο λόγο. Αλλά δεν ήταν πάντα έτσι. Το ποδήλατο είναι τόσο διαδομένο, επειδή πριν από 20, 25 χρόνια ελήφθησαν πολιτικές αποφάσεις. Ήθελαν να δώσουν στο ποδήλατο την πρωτοκαθεδρία στους δρόμους και έκαναν τα πάντα για να εξασφαλίσουν ότι μακροπρόθεσμα οι άνθρωποι θα στραφούν στο ποδήλατο».\nΚάτι παρόμοιο έγινε και σε άλλες πόλεις, όπως στη Βαρκελώνη, αλλά και στη Μπογκοτά της Κολομβίας, όπου οι κάτοικοι δεν είχαν καμιά ποδηλατική κουλτούρα. Αλλά κάποια στιγμή κουράστηκαν από τα πολλά αυτοκίνητα και τις συνέπειες της μηχανοκίνητης κυκλοφορίας.\nΗ Γερμανία όμως δεν είναι Μπογκοτά, πρόκειται για μια κλασσική χώρα οδηγών αυτοκινήτων, οι οποίοι δύσκολα πατούν φρένο και ακόμη πιο δύσκολα αποχωρίζονται το τιμόνι. Πώς λοιπόν μπορούν να πειστούν και να αλλάξουν συμπεριφορά;\n«Αυτό είναι ένα σημαντικό σημείο, θα πρέπει να αναλυθεί η κινητικότητά τους» σημειώνει η Λομάιερ. «Τι ωφελεί ποιον, σε ποια φάση της ζωής του, ποιο μέσο μετακίνησης και ποιες εναλλακτικές υπάρχουν. Δεν θα πρέπει να είναι πάντα το ποδήλατο, αλλά και τα Μέσα Μαζικής Μεταφοράς, λεωφορείο, τραίνο ή δυνατότητες διαμερισμού αυτοκινήτου (car sharing). Θα πρέπει να φτάσουμε σε εκείνο το σημείο, που κάθε οικογένεια δεν θα νιώθει την ανάγκη να έχει ένα ή περισσότερα αυτοκίνητα. Μου είναι απόλυτα σαφές ότι δεν είναι ο καθένας σε θέση να συμβάλει, αναλόγως του σε ποια φάση ζωής βρίσκεται, σε μια τέτοια αλλαγή».


ΔΩΡΕΑΝ η εγγραφή σας στο Cellier Wine Club - The Likker\nOur Xmas Gift\nΓια όλα τα μέλη του The Tasters Club\nΗ εγγραφή σας στο Cellier Wine Club\nΣτα πλαίσια της επιβράβευσης των μελών του The Tasters Club, μέσω εκπτώσεων σε επιλεγμένες κάβες, σας προσφέρουμε τα μοναδικά προνόμια του Cellier Wine Club, χωρίς το κόστος εγγραφής των 30 ευρώ. Κατ’ αυτό τον τρόπο θα αποκτήσετε και εσείς:\nΈκπτωση 10% σε όλα τα προϊόντα Cellier εκτός των πούρων.\nΕπιπλέον έκπτωση 8% για αγορά 12 φιαλών και άνω από το ίδιο κρασί (ισχύει για συγκεκριμένους παραγωγούς).\nΣυμμετοχή σε wine dinners, γευσιγνωσίες και οινικές εκδηλώσεις.\nΑποστολή newsletter με προτάσεις Cellier.\nΣυμβουλές για σύσταση και διαχείριση κάβας.\nΠροτεραιότητα στις αγορές En Primeur.\nΠρόσβαση στην καρδιά του Cellier, το κελάρι, που λειτουργεί από το 1938.\nΈκπτωση στα μαθήματα WSPC, παράρτημα του βρετανικού Wine & Spirit Education Trust (www.wset.co.uk).\nΑποκλειστική τηλεφωνική γραμμή επικοινωνίας μελών, για συμβουλές γύρω από τα κρασιά και τους γευστικούς συνδυασμούς τους, καθώς και παραγγελίες.\nΞεκινώντας την πορεία του το 1989, το Cellier Wine Club – το πρώτο Wine Club που ιδρύθηκε στην Ελλάδα – δίνει σήμερα νέα προοπτική στην παράδοση των Cellier, που από το 1938 έχουν αφήσει το στίγμα τους στην αγορά με τα εξαιρετικής ποιότητας ποτά και κρασιά τους.\nΕπισκεφθείτε ένα από τα παρακάτω καταστήματα των Cellier για την εγγραφή σας και επωφεληθείτε από αυτή τη μοναδική ευκαιρία, μόνο για τα μέλη του The Tasters Club.\nΣύνταγμα, Κριεζώτου 1δ\nΚηφισιά, Λεωφ. Κηφισίας 369\nΚαλλιθέα, Λεωφ. Συγγρού 320\nΝέο Ψυχικό, Λεωφ. Κηφισίας 156\nΓια να πραγματοποιήσετε την εγγραφή σας, πρέπει να έχετε μαζί την κάρτα μέλους του The Tasters Club.\nH xρήση των προνομίων Cellier Wine Club, καθίσταται εφικτή μετά την ενεργοποίηση του λογαριασμού σας, η οποία γίνεται εντός μιας εργάσιμης ημέρας από την εγγραφή σας. Θα λάβετε ενημερωτικό email καλωσορίσματος για την ενεργοποίηση του λογαριασμού σας.\ncelliercellier wine clubthe tasters club


Εξαρθρώθηκε μεγάλη σπείρα από παράνομους μετανάστες που έκαναν κλοπές και ληστείες στην Αθήνα - Now24.gr\nΜια μεγάλη σπείρα από παράνομους μετανάστες διέπρατταν κλοπές και ληστείες στις περιοχές των Εξαρχείων, Ακροπόλεως, Συντάγματος, Αγίου Παντελεήμονα και Ομόνοιας. Οι αλλοδαποί «πρόσφυγες» είχαν μπλέξει και με εμπόρους ναρκωτικών και διακινούσαν μεγάλες ποσότητες. Οι αστυνομικοί της δίωξης ναρκωτικών συνεργάστηκαν με την υπηρεσία εγκλημάτων κατά ζωής και εντόπισαν την πολυπληθή σπείρα που υπολογίζεται ότι τα μέλη της έχουν κάνει περισσότερες από 320 ληστείες, κλοπές – διαρρήξεις.\nΗ επιχείρηση της Αστυνομίας στήθηκε με άκρα μυστικότητα και η έφοδος έγινε ταυτόχρονα σε δεκάδες σπίτια που έμεναν οι δράστες. Η έφοδος πραγματοποιήθηκε την περασμένη Πέμπτη. Συμμετείχαν αστυνομικοί από τη Υποδιεύθυνση Ασφάλειας Αθηνών, αστυνομικοί από άλλες ειδικές Υπηρεσίες της Διεύθυνσης Ασφάλειας Αττικής, της Διεύθυνσης Αστυνομικών Επιχειρήσεων Αττικής, Ομάδων Ε.Κ.Α.Μ., Ο.Π.Κ.Ε. και ΔΙ.ΑΣ, καθώς και προσωπικού της Διεύθυνσης Εγκληματολογικών Ερευνών. Στην έφοδο χρησιμοποιήθηκαν και τα εκπαιδευμένα σκυλιά της Δίωξης Ναρκωτικών.\nΣυνελήφθησαν 138 άτομα εκ των οποίων οι 93 κατηγορούνται, σύμφωνα πάντα με την αστυνομία, ως μέλη της εγκληματικής οργάνωσης και οι 45 για την κατάληψη κτιρίου στην οδό Αραχώβης, στα Εξάρχεια, που αντιμετωπίζουν την κατηγορία της διατάραξης οικιακής ειρήνης. Οι περισσότεροι δράστες είναι από Μαρόκο, Αλγερία, Αφγανιστάν, Πακιστάν και Μπαγκλαντές.\nΑπό τον έλεγχο διαπιστώθηκε ότι όλοι οι συλληφθέντες είναι αλλοδαποί και είχαν μπει παράνομα στη «χώρα» μας.\nΕκτός από τους συλληφθέντες, στην υπόθεση εμπλέκονται άλλοι 21 αλλοδαποί που ήδη είναι έγκλειστοι σε φυλακές.\nΑναζητούνται ακόμα 54 αλλοδαποί, ως συνεργοί των μελών της εγκληματικής οργάνωσης, με τον συνολικό αριθμό των κατηγορουμένων να ανέρχεται σε 213 άτομα.\nΟι δράστες ήταν αδίστακτοι. Σε αρκετές περιπτώσεις δεν δίσταζαν να χρησιμοποιούν σωματική βία.\nΌπως αναφέρει σε ρεπορτάζ το pronews.gr ΟΥΔΕΙΣ εκ των 213 πρόκειται να απελαθεί ποτέ από τη χώρα.Μετά από μια περίοδο κράτησης στις φυλακές θα αφεθούν ελεύθεροι με τους γνωστούς «περιοστϊκούς» όρους, (που προκαλούν το… γέλωτα) χωρίς να γίνει καν η παραμικρή σκέψη για απέλαση.\nΦυσικά οι συλλήψεις αυτές εκτός από τυπικές αποτελούν και «σταγόνα» στον ωκεανό με τους εκατοντάδες χιλιάδες παράνομους μετανάστες που βρίσκονται στη χώρα, και συνεχίζουν να εισέρχονται καθημερινά, είτε αποπλέοντας από τα τουρκικά παράλια είτε μέσω του Έβρου.\nTags #Αθήνα #έκαναν #Εξαρθρώθηκε #Κλοπές #ΛΗΣΤΕΙΕΣ #μεγάλη #μετανάστες #παράνομους #σπείρα


Ευγενία Βαθάκου: "Χρειαζόμαστε επίγνωση της δύναμης της σύνδεσης με τους άλλους" - Anna stories ...of a heart!\nΠώς σε έφερε ο δρόμος σου στην συνεργασία με την Μέριμνα και αργότερα στο να αναλάβεις το τιμόνι, ως διευθύνουσα σύμβουλος;\nΑπό την πρώτη στιγμή που γνώρισα τη Μέριμνα με ενέπνευσε το έργο της αλλά και η ομάδα της, διοίκηση και εργαζόμενοι!\nΑρχικά γνώρισα τη Δανάη Παπαδάτου, Πρόεδρο της Μέριμνας και καθηγήτρια κλινικής ψυχολογίας στο ΕΚΠΑ και την Κάλλια Αρμαγανίδου την προηγούμενη Διευθύντρια της Μέριμνας. Συναντηθήκαμε σε ένα σεμινάριο για σχεδιασμό προγραμμάτων και εξεύρεση πόρων που έκανα, μετά από πρόσκληση του Μαζί για το Παιδί. Έκτοτε ξεκίνησε μια αμοιβαία γόνιμη συνεργασία: το 2015 ανέλαβα για λογαριασμό της Μέριμνας το σχεδιασμό και την υλοποίηση ενός προγράμματος με στόχο την ενδυνάμωση ικανοτήτων της οργάνωσης και στη συνέχεια από το 2016 μέχρι σήμερα συμμετείχα ενεργά στο σχεδιασμό, διαχείριση αλλά και υλοποίηση των προγραμμάτων ενδυνάμωσης εργαζομένων σε δομές φιλοξενίας ασυνόδευτων ανηλίκων προσφύγων που υλοποιεί η Μέριμνα σε συνεργασία με την UNICEF. Η πρόταση για να αναλάβω τη διεύθυνση της Μέριμνας ενόψει της συνταξιοδότησης της κυρίας Αρμαγανίδου με τίμησε ιδιαίτερα και την αποδέχτηκα με χαρά.\nΘα έλεγες ότι ήταν κάτι τυχαίο;\nΜάλλον το αποτέλεσμα μιας δημιουργικής σχέσης συνεργασίας που χτίστηκε μέσα στο χρόνο. Επίσης, πολλές φορές σκέφτομαι ότι το γεγονός ότι με συγκίνησε το όραμα και η αποστολή της Μέριμνας από την πρώτη στιγμή, συνδέεται και με το ότι έχω η ίδια βιώσει την απώλεια του πατέρα μου ως παιδί στα 12 μου χρόνια.\nΕυγενία υπάρχει πραγματικά τρόπος να ξεπεράσει ένα παιδί αλλά και ένας σύντροφος μια τόσο μεγάλη απώλεια, όπως αυτή ενός γονιού;\nΗ απώλεια ενός γονιού και ενός συντρόφου είναι οδυνηρή και αυτό δεν αλλάζει. Αυτό που μπορεί να γίνει και αυτό που κάνει η Μέριμνα είναι η στήριξη και η ενδυνάμωση των παιδιών και του γονέα που έμεινε πίσω, για να αντιμετωπίσουν αποτελεσματικά αυτήν την εμπειρία και να συνεχίσουν στη ζωή τους. Στη δύσκολη αυτή περίοδο, τα παιδιά έχουν ανάγκη να εκφράσουν, σκέψεις, συναισθήματα, αγωνίες και να νοιώσουν στήριξη και ασφάλεια, ούτως ώστε να διευκολυνθεί η φυσιολογική τους εξέλιξη και να προληφθούν δυσκολίες προσαρμογής.\nΥπάρχει κάποια ιστορία που σε άγγιξε ιδιαίτερα και θα ήθελες να την μοιραστείς μαζί μας;\nΝαι υπάρχει. Πρόσφατα ήρθε στη Μέριμνα μια κυρία, μητέρα ενός υπέροχου κοριτσιού που είχε φροντίσει η ομάδα της Υπηρεσίας Παιδιατρικής Ανακουφιστικής Φροντίδας στο Σπίτι, πριν 10 περίπου χρόνια. Όταν το κορίτσι έφυγε από τη ζωή, το Συμβουλευτικό Κέντρο Στήριξης στο Πένθος της Μέριμνας, στήριξε την αδερφή του κοριτσιού και την ίδια τη μητέρα. Η κυρία αυτή ήρθε στη Μέριμνα μετά από 10 χρόνια, με την επιθυμία να συνεισφέρει εθελοντικά. Μας είπε πόσο η Μέριμνα βοήθησε την οικογένεια στις δύσκολες στιγμές της ασθένειας και της απώλειας, μας έδειξε φωτογραφίες από την κόρη της που τώρα είναι στην Αγγλία και κάνει πολύ δημιουργικά πράγματα και μοιραστήκαμε τη χαρά να βλέπουμε ένα νέο άνθρωπο να εξελίσσεται. Μας εξήγησε ότι όταν έφυγε η κόρη της από τη ζωή και ολοκληρώθηκε και η υποστήριξη που έλαβε από τη Μέριμνα, είχε ανάγκη να αποστασιοποιηθεί, αλλά τώρα ήθελε να «μας» ξανασυναντήσει και να συνεισφέρει στο έργο της Μέριμνας. Συμμετέχει πλέον στην ομάδα των Φίλων της Μέριμνας και συμβάλλει με τις καταπληκτικές δεξιότητες που έχει στις δράσεις των Φίλων.\nΌσοι έχουν βοηθηθεί από την Μέριμνα κρατούν ενεργή επαφή μαζί της και στην συνέχεια;\nΔεν είναι πάντα εύκολο για τους ανθρώπους που έχουν λάβει στήριξη από τη Μέριμνα να κρατήσουν ενεργή επαφή. Κάποιοι όπως η κυρία που ανέφερα χρειάστηκε χρόνο για να μας «ξανασυναντήσει». Άλλοι πάλι, θέλουν ν’ αφήσουν πίσω τους την δύσκολη αυτή περίοδο της ζωής τους και ό,τι τους τη θυμίζει. Αρκετοί όμως είναι και αυτοί που μπαίνουν από την αρχή και μένουν στην ευρύτερη οικογένεια της Μέριμνας και εννοώ ότι γίνονται και μέλη των Φίλων της Μέριμνας, της οργάνωσης που έχουν δημιουργήσει άνθρωποι που θέλουν να στηρίξουν αυτό το έργο.\nΠοια είναι η μεγαλύτερη δυσκολία που αντιμετωπίζετε, ειδικά τώρα με τις συνθήκες που έχει επιβάλλει η πανδημία του κορωνοιού;\nΗ μεγαλύτερη δυσκολία αφορά στην εξεύρεση των πόρων που χρειάζεται η οργάνωση για τη λειτουργία της. Οι υπηρεσίες της Μέριμνας παρέχονται δωρεάν επομένως η εξεύρεση πόρων αποτελεί μια διαρκή αγωνία για τη διοίκηση. Η πανδημία μας δυσκόλεψε σημαντικά όσον αφορά αυτό για δύο λόγους: Πρώτον, πολλές δραστηριότητες που είχαμε σχεδιάσει, και μάλιστα για να γιορτάσουμε τα 25 χρόνια λειτουργίας της Μέριμνας, όπως για παράδειγμα μια μεγάλη συναυλία, χρειάστηκε να αναβληθούν. Επίσης, δραστηριότητες των Φίλων της Μέριμνας όπως το μεγάλο bazaar στο Zάππειο που κάνουν κάθε Νοέμβριο ακυρώθηκαν. Δεύτερον, οι παραδοσιακοί μας χορηγοί χρηματοδότησαν μεγάλα έργα για την αναβάθμιση των υπηρεσιών του Δημόσιου Τομέα Υγείας και επομένως περιορίστηκαν τα κονδύλια για άλλες δράσεις. Σε μια εποχή που η ζήτηση των υπηρεσιών της Μέριμνας αυξάνεται, η χρηματοδοτική πρόκληση ανάγεται σε νούμερο ένα θέμα.\nΕάν κάποιος θέλει να βοηθήσει, πώς μπορεί να το κάνει;\nΣτη συνέχεια λοιπόν των παραπάνω θα ήθελα να πω ότι σε αυτούς τους δύσκολους καιρούς κάθε συνεισφορά είναι σημαντική για τη Μέριμνα. Στην ιστοσελίδα μας μπορεί κάποιος να βρει ιδέες για το πως μπορεί να στηρίξει το έργο της Μέριμνας.\nΓια παράδειγμα, μια απλή δωρεά στον τραπεζικό μας λογαριασμό, ή η χρηματοδότηση ενός μικρού ή μεγαλύτερου προγράμματος. Ενδεικτικά αναφέρω τη στήριξη ενός παιδιού που λαμβάνει Ανακουφιστική Φροντίδα στο Σπίτι, ή η χρηματοδότηση μιας ομάδας στήριξης γονέων που έχουν χάσει σύντροφο. Επίσης μπορεί κάποιος να επισκεφτεί το e-shop της Μέριμνας και να αγοράσει για δώρο των ημερών κάποιο/α από τα βιβλία που έχουμε για παιδιά.\nΌποιος χρειάζεται επιπλέον πληροφορίες/διευκρινίσεις φυσικά δεν έχει παρά να μας καλέσει στο 210 6463367.\nΕυγενία τι είναι αυτό που λείπει από την ελληνική κοινωνία σήμερα; Με άλλα λόγια, τι χρειάζεται να δούμε αλλιώς;\nΑς μην πούμε ότι λείπει. Ας πούμε ότι το χρειαζόμαστε σε μεγαλύτερες δόσεις και καθημερινά στη ζωή μας: η επίγνωση της δύναμης που έχει η σύνδεση με τον άλλο/τους άλλους. Αλλά μιλώ για την ουσιαστική επικοινωνία, το μοίρασμα σκέψης και συναισθήματος, τη δημιουργία, την ομορφιά της σχέσης. Αυτό σε ατομικό επίπεδο. Σε συλλογικό επίπεδο μιλώ για την επίγνωση της σύνδεσής μας με όλους τους ανθρώπους σε αυτόν τον πλανήτη. Τώρα πιο πολύ από ποτέ συνειδητοποιεί κανείς ότι αν οι άνθρωποι αντιμετωπίζουν τη βία και την πείνα στη Συρία, το Ιράκ, τη Νιγηρία αλλά και στην πλατεία Βικτωρίας, αυτό μας αφορά άμεσα και (θα) έχει επιπτώσεις στην καθημερινότητά μας. Πριν προσφύγουμε στην αμυντική στάση (τι θα κάνουμε για να μην μας αγγίξει το πρόβλημα), ας καταλάβουμε ποιο είναι το πρόβλημα, ποια τα αίτια και οι συνέπειές του και τότε θα προκύψουν οι λύσεις.\nΜετά το τελευταίο σου βιβλίο για τις ελληνοτουρκικές σχέσεις και με αφορμή τα όσα συμβαίνουν στο Αιγαίο από το καλοκαίρι και μέχρι σήμερα δεν μπορώ να μην σε ρωτήσω για την δική σου οπτική στην αντιμετώπιση της τουρκικής προκλητικότητας.\n(Γέλιο) Οι ερωτήσεις σου ενώ μοιάζουν να είναι αποκομμένη η μία από την άλλη, και θεματικά (ειδικά αυτή εδώ), βρίσκω ότι έχουν μια εξαιρετική εσωτερική σύνδεση. Τούτη η ερώτηση δένει πολύ καλά με την παραπάνω. Θα χρειαστώ όμως αν μου επιτρέπεις ν’ ανασκευάσω την ερώτηση για να μπορέσω να την απαντήσω μέσα από την δική μου οπτική, η οποία είναι μια οπτική αναλυτική – κοινωνιολογική. Καλύτερα ας μην μιλάμε για την αντιμετώπιση της «τουρκικής προκλητικότητας» αλλά για την αντιμετώπιση της προκλητικότητας του Ερντογάν και του περιβάλλοντός του. Φαντάζει ίσως μικρή αλλαγή στο λεκτικό αλλά θεωρώ ότι είναι πολύ ουσιαστική, όχι στο συμβολικό αλλά στο συλλογικό επίπεδο και εν τέλει στο επίπεδο της δράσης που θα πρέπει να αναληφθεί από τον καθένα μας(!). Ας μην δημιουργούμε διαχωριστικές γραμμές εκεί που δεν υπάρχουν, αλλά να χτίζουμε γέφυρες όπου γνωρίζουμε πολύ καλά ότι μπορούν να χτιστούν. Όσον αφορά την αντιμετώπιση συγκεκριμένα της προκλητικότητας του Ερντογάν χρειαζόμαστε νηφάλια και ολοκληρωμένη ανάλυση της κατάστασης που θα βασίζεται σε αξιόπιστη πληροφόρηση και όχι στερεότυπες/προκατασκευασμένες εικόνες. Η ανάλυση θα δώσει τις κατευθύνσεις για τη δράση. Και προσοχή η δράση δεν θα πρέπει να είναι αποσπασματική και αποκομμένη από μια στρατηγική που θα ξεκινά με ένα όραμα.\nΤο 2021 να τολμήσουμε να οραματιστούμε τη ζωή μας στον μικρο-μεγα-κόσμο μας και η δράση μας να κινητοποιείται από το όραμά μας και όχι από το φόβο μας!\nΓια περισσότερες πληροφορίες και στήριξη μπορείτε να μπείτε στην ιστοσελίδα της Μέριμνας και το ηλεκτρονικό κατάστημα των Φίλων της Μέριμνας.


www.polhist.panteion.gr - 110008 - Πολιτική επιστήμη ΙΙ\nΒρίσκεστε εδώ: Αρχική » Προπτυχιακά μαθήματα » 110008 - Πολιτική επιστήμη ΙΙ\nΔΙΔΑΣΚΩΝ: Φανή Κουντούρη\nΠεριγραφή ― Πρόκειται για μάθημα υποχρεωτικό (ΥΠ) που προσφέρεται στο 2ο εξάμηνο σπουδών. Το μάθημα συνδέεται οργανικά και συνεχίζει το αντίστοιχο του χειμερινού εξαμήνου (Πολιτική Επιστήμη Ι) στο οποίο εξετάστηκαν βασικά θέματα που αφορούν στο περιεχόμενο της Πολιτικής Επιστήμης / Κοινωνιολογίας. Το Μάθημα Πολιτική Επιστήμη ΙΙ θα επικεντρωθεί στις θεωρίες Δημοκρατίας, τις βασικές μορφές αντιπροσώπευσης και εκλογικών διαδικασιών, τις σύγχρονες τάσεις παγκοσμιοποίησης της πολιτικής, και στις επιπτώσεις που αυτή έχει στο εθνικό κράτος, στην πολιτική δράση και τις πολιτισμικές ταυτότητες αλλά και σε ειδικά ζητήματα που αφορούν στην πολιτική συμπεριφορά, την πολιτική κουλτούρα και την πολιτική επικοινωνία.\nΣκοποί ― Σκοπός του μαθήματος είναι η εμβάθυνση στα βασικά πεδία και τα κύρια αναλυτικά εργαλεία της πολιτικής επιστήμης. Τούτο επιχειρείται με την επισκόπηση των βασικών θεωρητικών προβληματισμών για τις έννοιες της Δημοκρατίας, της εξουσίας, της παγκοσμιοποίησης, της πολιτικής συμπεριφοράς.\nΜαθησιακά αποτελέσματα ― Με την ολοκλήρωση του μαθήματος οι φοιτητές/τριες είναι σε θέση να γνωρίζουν και να κατανοούν: τα θεμελιακά αντικείμενα της Πολιτικής, τα κριτήρια διάκρισης μεταξύ σύγχρονων καθεστώτων, καθώς και τις σημαντικότερες θεωρητικές προσεγγίσεις της δημοκρατίας, τις βασικές μορφές αντιπροσώπευσης και τη θεσμική πολιτική, τις μορφές και τους θεσμούς διακυβέρνησης της παγκοσμιοποίησης αλλά και τις σχέσεις μεταξύ οικονομίας και πολιτικής την εποχή της παγκοσμιοποίησης, τη συσχέτιση της πολιτικής με την κουλτούρα, τις βασικές εννοιολογήσεις της πολιτικής συμπεριφοράς, τη σημασία της επικοινωνίας στη σύγχρονη πολιτική.\nΒιβλιογραφία ― R. Hague, M. Harrop, Συγκριτική Πολιτική και διακυβέρνηση, Εκδ. Κριτική, Αθήνα, 2011.\nSt. Hall, B. Gieben. (επιμ.), Η διαμόρφωση της Νεωτερικότητας, Σαββάλας, Αθήνα, 2003\nΟύλ. Μπεκ, Τι είναι παγκοσμιοποίηση; Καστανιώτης, Αθήνα, 2002\nΓ. Χάμπερμας, Ο μετα-εθνικός αστερισμός, Πόλις, Αθήνα, 2003.\nΣτ. Κωνσταντακόπουλος, Ατομικισμός, επανάσταση και Δημοκρατία, Σαββάλας, Αθήνα, 2008.\nΑ. Heywood, Εισαγωγή στην πολιτική, Eπίκεντρο, Αθήνα, 2014.\nΑ. Heywood, Βασικές έννοιες της Πολιτικής Επιστήμης, Επίκεντρο, Αθήνα, 2011.\nAlan, R. Ball & G Peters, Σύγχρονη πολιτική και διακυβέρνηση, Παπαζήσης, Αθήνα 2002.\nT. Bale, Πολιτική στις χώρες της Ευρώπης, Κριτική, Αθήνα 2011.\nSch. G. Manfred, Θεωρίες Δημοκρατίας, Σαββάλας, Αθήνα, 2004.\nΜ. Carnoy, Κράτος και πολιτική θεωρία, Οδυσσέας, Αθήνα 1990.\nΑξιολόγηση ― Α) Ενδιάμεσες αξιολογήσεις στη διάρκεια του εξαμήνου. Β) Γραπτές εξετάσεις πάνω σε θεματολογία της διδαχθείσας ύλης και των διανεμημένων συγγραμμάτων.\nΗλ. σελίδα μαθήματος ― Ηλεκτρονική τάξη E-CLASS Μαθήματος. H ηλεκτρονική σελίδα του μαθήματος περιέχει τις ασκήσεις του μαθήματος, το περίγραμμα του μαθήματος, βιβλιογραφία, εξεταστέα ύλη, σημειώσεις.


ΕΕΤΑΑ παιδικοί σταθμοί ΕΣΠΑ: Στις 50.000 οι αιτήσεις - ΕΚΚΛΗΣΙΑ ONLINE\nΤρίτη, 18 Ιουνίου 2019 23:05\nΑρχική » ΝΕΑ » ΕΕΤΑΑ παιδικοί σταθμοί ΕΣΠΑ: Στις 50.000 οι αιτήσεις\nΆρχισε το Σάββατο 8 Ιουνίου 2019, και θα διαρκέσει έως τις 28 Ιουνίου 2019, η ηλεκτρονική υποβολή αιτήσεων για τη συμμετοχή στο Πρόγραμμα «Εναρμόνιση Οικογενειακής και Επαγγελματικής Ζωής» για το σχολικό έτος 2019-2020, που αφορά στους παιδικούς σταθμούς καθώς και στα ΚΔΑΠ & ΚΔΑΠ ΜΕΑ.\nΕΕΤΑΑ παιδικοί σταθμοί ΕΣΠΑ: Οι αιτήσεις των ενδιαφερομένων θα μπορούν να υποβληθούν μέχρι και τα μεσάνυκτα της 28ης Ιουνίου 2019, στην ηλεκτρονική διεύθυνση www.eetaa.gr, paidikoi.eetaa.gr, όπου και αναγράφονται αναλυτικές πληροφορίες.\nΕΕΤΑΑ παιδικοί σταθμοί ΕΣΠΑ: Να επισημάνουμε ότι, εφέτος θα ικανοποιηθούν όλες οι αιτήσεις που πληρούν τις προϋποθέσεις, (το 2018 είχαν δοθεί 141.000 voucher), με μία (1) οριστική κατανομή, ώστε οι γονείς να γνωρίζουν εξαρχής τα οριστικά αποτελέσματα και εάν δικαιούνται voucher. Υπενθυμίζουμε ότι, έως πέρυσι η διαδικασία ολοκληρώνονταν σε δύο φάσεις. Είχαμε μία κατανομή το καλοκαίρι και μία τον Σεπτέμβριο.\nΣτο συγκεκριμένο Πρόγραμμα, παιδικοί σταθμοί ΕΣΠΑ-ΕΕΤΑΑ έχουν δικαίωμα συμμετοχής και οι δημόσιοι και οι ιδιωτικοί σταθμοί.\nΕΕΤΑΑ παιδικοί σταθμοί ΕΣΠΑ: Κριτήρια επιλογής είναι η οικογενειακή οικονομική κατάσταση (εισόδημα), η εργασιακή θέση της αιτούσας και η οικογενειακή τους κατάσταση (τρίτεκνες, πολύτεκνες, ΑΜΕΑ). Εκτός κριτηρίων είναι οι αιτούντες ΑΜΕΑ, των οποίων όλες οι αιτήσεις γίνονται δεκτές.\nΘέματα βιολογίας γενικής παιδείαςΧυδαία αλλοίωση συμβόλων της Πίστεως στη Σχολή Εμποροπλοιάρχων Ύδρας


Παραμυθοκουζίνα: Διαγωνισμός φωτογραφίας: Κτήρια σε κίνδυνο στην Ελλάδα\nΔιαγωνισμός φωτογραφίας: Κτήρια σε κίνδυνο στην Ελλάδα\nΧιλιάδες κτήρια, αλλοιωμένα, ερειπωμένα που κατοικούνται ή είναι εγκαταλειμμένα βρίσκονται σε όλη την Ελλάδα. Φωτογραφίστε τα και στείλτε πέντε έγχρωμες φωτογραφίες στον φωτογραφικό διαγωνισμό της MONUMENTA για να αναδείξουμε τον αρχιτεκτονικό πλούτο της χώρας που βρίσκεται σε κίνδυνο και να προστατεύσουμε την πολιτιστική μας κληρονομιά.!\nΚτήρια σε πόλεις και οικισμούς, κάθε χρήσης, που κτίστηκαν από το 1830 έως το 1970, συμπεριλαμβανομένων των κτηρίων που βρίσκονται σε παλιότερους οικισμούς.\n2. Κάθε διαγωνιζόμενος μπορεί να υποβάλλει μέχρι πέντε φωτογραφίες ενός κτηρίου, δύο γενικές του κτηρίου (να φαίνεται ολόκληρο), δύο λεπτομέρειες του κτηρίου και μία με ελεύθερο θέμα (ασπρόμαυρη, αφαιρετική, νυχτερινή κ.λπ.).\n3. Οι φωτογραφίες, αφορούν μόνο τις εξωτερικές όψεις των κτηρίων, να είναι καλής ποιότητας, να έχουν χαρακτήρα τεκμηρίωσης και να μην είναι αποτέλεσμα σύνθεσης.\n4. Οι διαστάσεις των φωτογραφιών θα πρέπει να είναι σε μέγεθος 3 MB (2500 pixels το λιγότερο η μεγάλη πλευρά και 150 PPI) η κάθε μια. Μαζί με τις φωτογραφίες θα πρέπει να σταλούν τα ακόλουθα στοιχεία σε αρχείο Microsoft Word ή παρόμοιο:\nΟι εταίροι της MONUMENTA μπορούν να συμμετάσχουν στον διαγωνισμό χωρίς δικαίωμα στη βράβευση.\nΥποστηρικτές: ΕΚΔΟΤΙΚΟΣ ΟΙΚΟΣ ΜΕΛΙΣΣΑ, ΜΝΗΜΕΙΟΤΕΧΝΙΚΗ ΕΠΕ, ΔΑΛΚΑΦΟΥΚΗ ΟΙΚΟS παραδοσιακά δομικά υλικά\nΑναρτήθηκε από kostasst στις 8:01 π.μ.


The Presence 2010 tainies online Δράμα\nΑρχική » Δράμα » The Presence 2010\nΣε αυτή τη σκοτεινή ρομαντική ιστορία φαντασμάτων, μια γυναίκα ταξιδεύει σε ένα απομονωμένο θάλαμο όπου καταδιώκεται από μια εμφάνιση που κατοικεί στον χώρο της ως δική του. Με την απρόσμενη άφιξη του φίλου της γυναίκας,το σκοτεινό πνεύμα μεγαλώνει βασανιστικά. Σύντομα η γυναίκα αρχίζει να εμφανίζει εξωφρενικά παράλογη συμπεριφορά, όπως η λεπτή γραμμή ανάμεσα στη λογική και την κατοχή αρχίζει να ξετυλίγεται. Μήπως μάχεται με τους εσωτερικού δαίμονές της, ή είναι μια πολύ πιο σκοτεινή παρουσία που τους απειλεί όλους;\nΣε περίπτωση που δεν παίζει η ταινία The Presence 2010\nΕίδος ταινίας: The Presence 2010 Τρόμου, Θρίλερ, Δράμα\nΠροστέθηκε: 28.09.2016 13:45\nTage: the, Presence\nκι εγω θυμαμαι οτι δεν μου αρεσε...πολυ σκοτεινη,καταθλιπτικη...\nΑκριβώς αυτό estheter. Καταθλιπτική..!!\nΗ ταινία δεν είναι με τίποτα τρόμου. Είναι ρομαντική/δράμα. Ένα ξαφνικό ηχητικό εφέ δεν την κάνει τρόμου. Αν θέλετε να δείτε ταινία τρόμου ψάξτε για κάτι άλλο αλλιώς τον ύπνο τον έχετε σίγουρο . Σε όσους αρέσουν οι ρομαντικές ταινίες με φαντάσματα δείτε την και ίσως αντέξετε εσείς. Εγώ πάντως γλάρωσα . Αυτό που μου άρεσε πάντως ήταν η φωτογραφία και το τοπίο εκεί.


Πρακτική - Στρατηγική αειφορικού τουρισμού\nΒρίσκεστε εδώ: / Πρακτική / Στρατηγική αειφορικού τουρισμού\nΠαρά το γεγονός ότι ο σκοπός, δηλαδή ο αειφορικός παράκτιος τουρισμός, είναι σαφής, ωστόσο δεν υπάρχει ένας σταθερός τρόπος για να επιτευχθεί. Συνήθως, η ανάπτυξη μιας Στρατηγικής και ενός Σχεδίου Δράσης για τον αειφορικό παράκτιο τουρισμό είναι ένα χρήσιμο μέτρο που εγγυάται αποδοτική και συντονισμένη δράση. Είναι η καλύτερη προσέγγιση στην περίπτωση που εμπλέκονται όλες οι ομάδες κύριου ενδιαφέροντος που έχουν ένα μερίδιο στην τοπική αειφορική ανάπτυξη.\nΘα πρέπει να ακολουθηθούν τα εξής βήματα:\nΓια τη διαμόρφωση μιας Στρατηγικής, απαραίτητη προϋπόθεση είναι η ανάλυση της υπάρχουσας πληροφορίας και γνώσης.\nΘα πρέπει να ληφθούν υπόψη τα ακόλουθα:\nΑνάπτυξη της προηγούμενης τουριστικής διαχείρισης ή σχετιζόμενων στρατηγικών για τη συγκεκριμένη περιοχή (Τι μπορεί να χρησιμοποιηθεί; Έχει εφαρμοσθεί; Ποια χρήσιμα συμπεράσματα μπορούν να εξαχθούν;)\nΑνάλυση εμπλεκόμενων ομάδων (Ποιος ενδιαφέρεται για ανάπτυξη αειφορικού τουρισμού; Ποιοι είναι οι κύριοι παράγοντες;)\nΓεγονότα και αριθμοί του τοπικού εκπαιδευτικού συστήματος, της οικονομικής και κοινωνικής δομής.\nΑνέκδοτη και παραδοσιακή γνώση.\nΟι μέθοδοι για τη συλλογή αυτής της πληροφορίας είναι μεταξύ άλλων:\nΣυνεντεύξεις με τις εμπλεκόμενες ομάδες.\nΔιανομή ερωτηματολογίων και συγκέντρωσή τους μέσω ηλεκτρονικού ταχυδρομείου, φαξ ή προσωπικής παράδοσης, με σκοπό να γίνει μια σύνθεση επίσημων δεδομένων και μια στατιστική ανάλυση.\nΠρόσκληση για συναντήσεις ομάδων εστίασης (π.χ. συναντήσεις για θέματα περιβαλλοντικής εκπαίδευσης, διαχείρισης της βιοποικιλότητας, καλής διοίκησης και αλιείας).\nΑναζήτηση βιβλιογραφίας στην τοπική βιβλιοθήκη και το Διαδίκτυο.\nΜια Στρατηγική Αειφορικού Τουρισμού βασίζεται σε πληροφορίες που συλλέγονται στο Βήμα 1 (βλέπε παρακάτω). Καθορίζει τα θέματα προτεραιότητας, το σύνολο των εμπλεκόμενων ομάδων, τους πιθανούς στόχους καθώς και ένα σύνολο μεθοδολογιών προκειμένου να επιτευχθούν αυτοί οι στόχοι.\nΜερικοί από αυτούς αφορούν μεταξύ άλλων:\nΔιατήρηση συγκεκριμένων παράκτιων τοπίων ή οικοτόπων λόγω των οποίων η περιοχή είναι ιδιαίτερα ελκυστική ή τα οποία προστατεύονται από τη νομοθεσία σχετικά με τη διατήρηση της φύσης.\nΑνάπτυξη περιφερειακών συγκεκριμένων τομέων της οικονομίας, οι οποίοι μπορεί να συνδεθούν εσωτερικά με τον τουριστικό τομέα (π.χ. παραγωγή ντόπιων φαγητών και εργόχειρων).\nΜεγιστοποίηση του τοπικού εισοδήματος λόγω των τουριστικών επενδύσεων.\nΕνδυνάμωση της αυτοπροσδιοριζόμενης πολιτιστικής ανάπτυξης στην περιφέρεια.\nΤο Σχέδιο Δράσης αναλύει τα βήματα που είναι απαραίτητα για την εφαρμογή της στρατηγικής και τα οποία απευθύνονται σε έναν αριθμό πρακτικών ερωτημάτων όπως είναι: ποιες οργανώσεις θα αναλάβουν ποιες δραστηριότητες και εντός ποιου χρονικού πλαισίου, με ποια μέσα και πόρους;\nΚαθώς οι δράσεις θα πρέπει να προσαρμόζονται στις ανάγκες της περιοχής, κατά συνέπεια δεν υπάρχει ένα σταθερό Σχέδιο Δράσης για τα πάντα. Ωστόσο, το Σχέδιο Δράσης συνήθως αφορά μέτρα σχετικά με τα ακόλουθα πεδία:\nΔιοίκηση: π.χ. ενίσχυση της συνεργασίας ανάμεσα στους τομείς και προώθηση των διατομεακών αναπτυξιακών μοντέλων. Εμπλοκή της τοπικής κοινωνίας στο σχεδιασμό της τουριστικής πολιτικής και αποφάσεων.\nΚοινωνικο-οικονομικός παράγοντας: π.χ. προώθηση την τοπικής αγοράς τροφίμων και οικοδομικών υλικών, ίδρυση δικτύων τοπικών παραγωγών για καλύτερη διακίνηση και προώθηση αγαθών, ανάπτυξη νέων προϊόντων για να καλυφθούν οι ανάγκες των τουριστών, κ.ά.\nΠεριβάλλον: π.χ. βελτίωση του ελέγχου και επιβολή των περιβαλλοντικών προτύπων (θόρυβος, πόσιμο ή μη νερό, επεξεργασία υγρών αποβλήτων κ.λπ.) Αναγνώριση και προστασία απειλούμενων οικοτόπων. Δημιουργία ρυθμιστικών ζωνών (περιφερειακών) γύρω από τις ευαίσθητες φυσικές περιοχές. Απαγόρευση των περιβαλλοντικά επιζήμιων σπορ σε περιοχές που απειλούνται. Αυστηρή εφαρμογή των Εκτιμήσεων Περιβαλλοντικών Επιπτώσεων και της Στρατηγικής Περιβαλλοντικής Εκτίμησης σε όλα τα έργα και τα προγράμματα που σχετίζονται με τον τουρισμό.\nΓνώση: εκπαίδευση των ανθρώπων που εμπλέκονται στον παράκτιο τουρισμό σχετικά με την αξία της ιστορικής κληρονομιάς, με την περιβαλλοντική διαχείριση, την εκπαίδευση του προσωπικού που εμπλέκεται στη διαχείριση προστατευόμενων περιοχών σε θέματα ερμηνείας περιβάλλοντος. Ενίσχυση της περιβαλλοντικής ευαισθητοποίησης του τοπικού πληθυσμού. Υιοθέτηση ενός προγράμματος πληροφόρησης επισκεπτών (περιλαμβανομένης της περιβαλλοντικής πληροφόρησης).


Go Bang!: DJ Kaos - POPAGANDA\nGo Bang!: DJ Kaos\nΜη χάσετε το πρώτο από μία σειρά πάρτι εμπευσμένα από το τραγούδι του Arthur Rusell “Go Bang”.\nΟ Κάος υιοθέτησε το όνομά του στα μέσα της δεκαετίας του ’80, όταν κατά την άποψή του ήταν ο «πρώτος γκράφιτι ζωγράφος στο Δυτικό Βερολίνο, ασχολήθηκε επαγγελματικά με το skateboard, παράγοντας τέχνη που επηρεάστηκε έντονα από την street κουλτουρα της Νέας Υόρκης.\nΣτις αρχές της δεκαετίας του ’90 Μετακόμισε στο Λονδίνο, όπου συχναζε γύρω από το στούντιο του θρυλικού παραγωγού Cameron McVey (Massive Attack) και βυθίστηκε στην ανερχόμενη σκηνή της Αγγλίας. Στα τέλη της δεκαετίας του ’90, ο Κάος επέστρεψε στο Βερολίνο, για να συμμετασχει σε ένα ηλεκτρονικό τρίο παραγωγής μαζι με αλλους δυο συνταξιδιωτες του συγκροτήματος Turnrano Terranova (Terranova Close the Door LP) οι οποιοι ήταν υπεύθυνοι για μια έγκαιρη, είσοδο στην αριστοκρατική σειρά DJ-Kicks (! StudioK7).\nΤο πρώτο του σόλο πλήρες άλμπουμ, “Hello Stranger”, περιελάμβανε συνεργασίες με τους Erlend Øye, Daniel Wang και Conny Plank. Κυκλοφόρησε το hit single “Love the Night Away”, εφτιαξε συλλογες με καλιτεχνες οπως τον Sal P απο Liquid Liquid, και διασκευασε σχεδον τους παντες από Roxy Music, εως Neneh Cherry συμπεριλαμβανομενων ονοματα όπως ο Felix Dickinson, καθως τωρα ταξιδεύει στον κόσμο με ένα high-flying DJ set.\nVenue: 2 Ναυάρχου Νικοδήμου, 105 57 Αθήνα\n(Aκόμη δεν έχει επίσημα όνομα. Θα γίνει το επίσημο opening μέσα στον Απρίλιο)\n23:30 μέχρι 07:00\nΣτο σκοτάδι η Βενεζουέλα λόγω νέας μεγάλης βλάβης στο σύστημα ηλεκτροδότησης


Με την δύναμη της έδρας Ολυμπιακός - Οσμάνλισπορ | BetCatalog\nΜατς με γκολ Ρεάλ Μαδρίτης – Νάπολι\nΗ Τούμπα φλέγεται στο ΠΑΟΚ – Σάλκε\nΜε την δύναμη της έδρας Ολυμπιακός – Οσμάνλισπορ\n16/02/2017 Δεν υπάρχουν Σχόλια\nΜε την δύναμη της έδρας Ολυμπιακός – Οσμάνλισπορ στο Γιουρόπα Λιγκ\nΓια την φάση των 32 του Γιουρόπα Λιγκ στο Καραϊσκάκη θα γίνει η πρώτη αναμέτρηση από το ζευγάρι Ολυμπιακός – Οσμάνλισπορ, μία αναμέτρηση με αρκετές ιδιαιτερότητες τόσο ποδοσφαιρικές όσο και μη.\nΟ Ολυμπιακός στο Ελληνικό πρωτάθλημα είναι με διαφορά στην πρώτη θέση και δεν φαίνεται καμία ομάδα να μπορέσει να το απειλήσει προς το παρόν, έχει 51 βαθμούς με απολογισμό 16-3-1 και γκολ 43 υπέρ και 9 κατά. Διαθέτει μακράν την καλύτερη επιθετική και αμυντική γραμμή στην κατηγορία. Στο πρόσφατο παιχνίδι του υποδέχτηκε την αδύναμη Λάρισα και μετά από μία καλή εμφάνιση, κέρδισε με 2-0, σκοράροντας ένα από τα πιο σύντομα γκολ στην Ιστορία, ενώ ήδη λίγο μετά πήρε προβάδισμα δύο τερμάτων. Στο Καραϊσκάκη σε 11 ματς έχει 10 νίκες και μόλις μία ισοπαλία. Προέρχεται από τέσσερις συνεχόμενες νίκες και έξι νίκες στα οχτώ τελευταία ματς.\nΣτους ομίλους συμμετείχε στον δεύτερο όμιλο, όπου κατέλαβε την δεύτερη θέση με οχτώ βαθμούς, αφού υπερτερούσε στην ισοβαθμία με την Γιουνγκ Μπόϊς. Την πρώτη θέση πήρε ο ΑΠΟΕΛ που τον κέρδισε μάλιστα δύο φορές, συνολικά είχε δύο νίκες, δύο ισοπαλίες και δύο ήττες με γκολ επτά υπέρ και έξι κατά. Συνολικά είχε 5 στα 6 under 2,5 και τρία στα έξι γκολ γκολ. Στην έδρα του είχε και τα τρία αποτελέσματα. Εκτός λόγω τραυματισμού ο κίπερ Καπίνο, ο επιθετικός Ιντέγιε και ο μεσοεπιθετικός Ελιουνούσι, ενώ εκτός πλάνων του Μπέντο για την Πέμπτη έμειναν και οι Μαρίν, Καμπιάσο για λόγους τακτικής.\nΑπό την άλλη η Οσμανλισπορ στην Τουρκία βρίσκεται ακριβώς στην μέση του βαθμολογικού πίνακα με 27 βαθμούς και συνολικό απολογισμό 6-9-5 και γκολ 23 υπέρ και 22 κατά. Στο τελευταίο παιχνίδι της ηττήθηκε εντός έδρας από την Τραμπζονσπορ με 0-1, κάνοντας άλλη μία κακή εμφάνιση. Προέρχεται από ένα αρνητικό σερί τεσσάρων αγώνων με τρεις ήττες και μία ισοπαλία στα πιο πρόσφατα, δείχνοντας να μην είναι σε καλήν αγωνιστική κατάσταση. Μακριά από την έδρα της σε εννιά ματς, έχει μόνο μία ήττα, αλλά με πέντε ισοπαλίες.\nΣτους ομίλους ήταν μαζί με τις Βιγιαρεαλ, Ζυρίχη και Στεάουα Βουκουρεστίου, όπου κατάφερε να λάβει την πρώτη θέση, αφήνοντας πίσω την Βιγιαρεάλ, με δέκα βαθμούς και τρεις νίκες, μία ισοπαλία και δύο ήττες, έχοντας σκοράρει με δέκα φορές και δεχτεί επτά τέρματα. Εκτός έδρας, έκανε μία νίκη επί της Βιγιαρεάλ με σκορ 1-2, συνολικά είχε 4 στα 6 over 2,5 και το ίδιο στα γκολ γκολ.\nΠρογνωστικά Ολυμπιακός – Οσμάνλισπορ: Ο Ολυμπιακός είναι το φαβορί και ειδικά μέσα στο Καραϊσκάκη μπορεί να κερδίσει οποιοδήποτε αντίπαλο, δέχεται όμως πολλές φάσεις στην άμυνα του, έχοντας κάποια θέματα πίσω, οι Τούρκοι μπορούν να χτυπήσουν στην κόντρα, το γκολ γκολ μας δίνεται σε απόδοση 2,05 στον stoiximan.gr, απόδοση που έχει αξία\nΠροσεκτικά οι ομάδες και στο στοίχημα\nΙσπανία: Με την δύναμη της έδρας η Μπέτις\nΙσπανία: Με την δύναμη της έδρας η Σοσιεδάδ\nΜε την δύναμη της έδρας το Εσπανιόλ – Λα Κορούνια\nΜε την δύναμη της έδρας στο Παναθηναϊκός – Λεβαδειακός


Παρασκευή, 19-Μαϊ-2017 00:01\nΑνοιχτή πληγή για το Χρηματιστήριο η Folli Follie\nΟ νέος κύκλος κατάρρευσης της μετοχής της Folli Follie παρέσυρε, όπως και στην αρχή της υπόθεσης και άλλες εισηγμένες.\nΓιατί οι Βρυξέλλες θεωρούν την Ελλάδα... "σωσίβιο"\nΔεν είναι τυχαίο που η Ευρωπαίοι βιάζονται να σπρώξουν τις... ελληνικές στάχτες κάτω από το χαλί, ούτε ότι χρειάζονται απεγνωσμένα ένα success story.\nΠριν αλέκτορα φωνήσαι... άρχισαν οι υποσχέσεις\nΑκόμα είμαστε στον Μάιο και οι υποσχέσεις για παροχές στη... μεταμνημονιακή περίοδο δίνουν και παίρνουν. Άραγε τι έχει να γίνει από Σεπτέμβριο;\nΔεν ήξερε για "Ίλιντεν". Δεν το γκούγκλαρε;\nΕίμαι περίεργος τι νόμισε ο πρωθυπουργός ότι είναι το "Ίλιντεν" όταν το πρωτάκουστε. Ότι είναι κάποιο προάστιο των Σκοπίων οπότε σκέφτηκε ότι ταιριάζει ταμάμ με τον επιθυμητό γεωγραφικό προσδιορισμό;\nΚράτη όπως η Ρωσία, η Βενεζουέλα, ακόμα και το Πακιστάν, οδηγήθηκαν σε οικονομική κατάρρευση όταν πτώχευσαν οι ενεργειακές τους εταιρείες.\nΤο ΔΝΤ, η ποιότητα των επενδυτών και οι δυσμενείς συνειρμοί\nΗ παραμονή ή μη του ΔΝΤ αποτελεί μείζον ζήτημα για την ελληνική υπόθεση και θεωρείται από πολλούς και ως μια μορφή εγγύησης για την επόμενη μέρα. Είναι όμως έτσι;\nΠάει, οι κυβερνώντες έχουν... ξεφύγει. Πάνε να μας τρελάνουν. Ή όπως έχει γίνει της μόδας να λέγεται πλέον... τρολάρουν την κοινωνία. Το δούλεμα που πέφτει είναι άνευ προηγουμένου.\nΆλλο Σουλτς, άλλο Σολτς!\nΕίναι μάλλον προφανές ότι πολλοί αλλιώς τα περίμεναν και αλλιώς τα βρήκαν με τον σοσιαλδημοκράτη νέο υπουργό οικονομικών της Γερμανίας.\nΣτο τέλος, θα μιλήσουν οι αγορές...\nΗ συζήτηση για το ελληνικό χρέος δεν θα λήξει από ό,τι φαίνεται... αναίμακτα. Η ρήξη Γερμανίας - Δ.Ν.Τ δείχνει να κορυφώνεται.\nΗ "ύποπτη" ελαστικότητα των Θεσμών\nΘεωρητικά, πολύ θα ήθελαν να είχαν ολοκληρωθεί περισσότερα προαπαιτούμενα οι Θεσμοί, αλλά τους βλέπεις σχετικά χαλαρούς...\n12 χρόνια Capital.gr\nΧθες το Capital.gr συμπλήρωσε 12 χρόνια παρουσίας στον χώρο της ενημέρωσης. Με εγκυρότητα, σοβαρότητα, χωρίς "κραυγές", με αξιοπιστία, έγκαιρα και με σεβασμό στην είδηση και τους αναγνώστες.\nΞεκάθαρο το μήνυμα: Οι αγορές δεν αστειεύονται...\nΑναρωτιέμαι αν στην κυβέρνηση αντιλήφθηκαν τίποτα από την επίθεση του fund που τσάκισε τη μετοχή της Folli Follie. Κατάλαβαν τη δύναμη των αγορών;\nΗ ώρα των... Greek Corporate Statistics;\nΗ υπόθεση της Folli Follie δεν είναι καθόλου βέβαιο ότι δεν θα ανοίξει έναν κύκλο αμφισβήτησης με στόχο μεγάλους ελληνικούς εξωστρεφείς ομίλους.\nΔιγλωσσία και πλάνη...\nΓια άλλη μία φορά ο ΥΠΟΙΚ, Ευκλείδης Τσακαλώτος, εμφανίζεται σε αντίθετη γραμμή από αυτήν του πρωθυπουργού, Αλέξη Τσίπρα.\nΘέλετε Ανάπτυξη; Ακούστε τους τραπεζίτες\nΑν και η συζήτηση για την Ανάπτυξη θα έπρεπε να είναι το κορυφαίο στοίχημα της χώρας, επί της ουσίας ακούμε μόνο ευχολόγιο, γενικολογίες και συνταγές μάλλον παρωχημένες.


Newsroom Τρίτη, 24 Νοεμβρίου 2020 - 09:54\nΑπό σήμερα η αύξηση των προσωρινών συντάξεων και η καταβολή αναδρομικών σε 65.251 συνταξιούχους, μαζί με την ενιαία πληρωμή κύριων και επικουρικών συντάξεων.\nΠαράλληλα, σήμερα γίνεται η αύξηση των προσωρινών συντάξεων και η καταβολή αναδρομικών σε 65.251 συνταξιούχους, μαζί με την ενιαία πληρωμή κύριων και επικουρικών συντάξεων.\nΕιδικότερα, μαζί με τις συντάξεις του μηνός Δεκεμβρίου θα καταβληθεί η επιστροφή των μειώσεων σε 65.251 συνταξιούχους που είχαν λάβει αναδρομικά ποσά για την περίοδο Ιούνιος 2015-Μάιος 2016 συνολικού ποσού 17.205.303,67 ευρώ.\nΕπιπλέον, από τις συντάξεις του μηνός Δεκεμβρίου αναπροσαρμόστηκε η προσωρινή σύνταξη των συνταξιούχων του ιδιωτικού τομέα από το 50% στο 70% (αυτοτελώς απασχολούμενοι, ελεύθεροι επαγγελματίες και αγρότες) ή στο 80% (μισθωτοί) και μέχρι του προβλεπόμενου ανώτατου ορίου.\nΗ προκαταβολή των συντάξεων του Δεκεμβρίου 2020 γίνεται:


Nikolnews: Δολοφονική ενέδρα σε γνωστό κομμωτή στο Λυκαβηττό\nΤον πυροβόλησαν στο στήθος και τα πόδιαΔύο άγνωστοι πυροβόλησαν αργά το βράδυ γνωστό κομμωτή, στον περιφερειακό του Λυκαβηττού. Ο κομμωτής, που δέχθηκε σφαίρες στο στήθος και στα πόδια, νοσηλεύεται σε σοβαρή κατάσταση στο νοσοκομείο «Γ. Γεννηματάς», σύμφωνα με το ΑΠΕ-ΜΠΕ.\nΗ επίθεση στον 41χρονο κομμωτή έγινε τη στιγμή που έμπαινε με το αυτοκίνητό του στο γκαράζ της οικίας του, μαζί με τη σύζυγό του. Οι δύο δράστες που παραμόνευαν, προσπάθησαν να του αρπάξουν την τσάντα με τα χρήματα και μόλις εκείνος αντιστάθηκε τον πυροβόλησαν. Αμέσως μετά τράπηκαν σε φυγή, χωρίς να μπορέσουν να πάρουν την τσάντα. Στη συνέχεια, ο κομμωτής διακομίστηκε στο «Γ.Γεννηματάς».


novelty waves: CLAUDE LEVI-STRAUSS\nΕίναι γεγονός ότι όταν η μυθική σκέψη -δεν θα έλεγα εξαφανίστηκε αλλά- πέρασε στα παρασκήνια της δυτικής σκέψης κατά την Αναγέννηση και τον 17ο αιώνα, τότε τα πρώτα μυθιστορήματα άρχιζαν να εμφανίζονται αντικαθιστώντας τα αφηγήματα που πλάθονταν σύμφωνα με το μοντέλο της μυθολογίας. Και ήταν ακριβώς εκείνη την εποχή που γίναμε μάρτυρες της εμφάνισης των μεγάλων μουσικών στυλ που χαρακτήριζαν τον 17ο και περισσότερο τον 18ο και 19ο αιώνα.\nΈμοιαζε σαν η μουσική να είχε αλλάξει εντελώς την παραδοσιακή της μορφή για να αναλάβει τη λειτουργία -τη διανοητική και τη συγκινησιακή λειτουργία- που η μυθική σκέψη εγκατέλειπε περισσότερο ή λιγότερο την ίδια περίοδο. Όταν μιλώ εδώ για μουσική θα πρέπει, φυσικά, να προσδιορίσω τον όρο. Η μουσική που ανέλαβε την παραδοσιακή λειτουργία της μυθολογίας δεν είναι το οποιοδήποτε είδος μουσικής, αλλά η μουσική όπως εμφανίστηκε στην Ευρώπη τον πρώιμο 17ο αιώνα με τον Frescobaldi και στον πρώιμο 18ο με τον Bach.\n('Μύθος και Νόημα' Claude Levi-Strauss, Καρδαμίτσα 1986)\nΟ Claude Levi-Strauss πέθανε μια βδομάδα πρίν. Αυτό που έκανε σε όλη του τη ζωή ήταν να καταγράφει επί τόπου τους μύθους και τη σκέψη των τελευταίων αυτόχθονων φυλών ανά τον κόσμο. Έπειτα ανέλυε τη δομή και τη λογική τους, αποκαλύπτοντας μια εκπληκτική οργάνωση κάτω από πράγματα που ανέκαθεν θεωρούνταν "δεισιδαιμονίες των αγρίων". Όταν δούλευε άκουγε διαρκώς μουσική, αλλά μόνον από το ραδιόφωνο και ποτέ από δίσκους, γιατί έλεγε πως έτσι ακούγονταν πιο ζωντανή (ή λιγότερο νεκρή). Η μουσική μπορεί να κουβαλά διάφορα πράγματα μέσα της -ιδίως τα πράγματα εκείνα που απειλούνται κάθε φορά με εξαφάνιση.\nPosted by gutted at 02:40\nhelmet 9 November 2009 at 16:43\nμετά το ποστ για τον λεβι στρος εχω μεγαλυτερη ανυπομονησια να σε γνωρισω...


ΕΥΡΥΤΑΝΑΣ ΙΧΝΗΛΑΤΗΣ: Ένα παλιό οδοιπορικό στο μαγικό κόσμο των Αγράφων!\nανηφορίζοντας με μουλάρια τα βουνά των Αγράφων\nπριν από μισό και πλέον αιώνα...\n"Αυτά είναι τ' ΄Αγραφα. Ένας κήπος φραγμένος με δαντελωτά βουνά, τα βουνά των Αγράφων τα χιλιοτραγουδισμένα. Τα λημέρια της Κλεφτουριάς. Τα άπαρτα κάστρα. Τα αγναντεύαμε έτσι στητά, μεγαλόπρεπα με τις μυτερές κορφές τους. Χαιρόμαστε που πατήσαμε στ' 'Αγραφα, που γράφουμε για τ' Άγραφα που μιλάμε με τους αγαπητούς μας Αγραφιώτες. Άξιζε τον κόπο. Έπρεπε να ρθούμε. Μια επίσκεψη σ' αυτά τα μέρη σε κάνει άλλο άνθρωπο. Σου δίνει μια χαρά, έναν ενθουσιασμό, μια ικανοποίηση. Όλα σου μιλάνε. Κι οι άνθρωποι και τα βουνά κι οι βρύσες και τα κλαριά και τα πουλιά. Τραγούδι-ποίημα-ιστορίες-παραμύθια-θρύλοι-κατορθώματα ακούονται καθώς περνάς, καθώς ανεβαίνεις τις βουνοπλαγιές, καθώς φτάνεις στα χωριά."\nΜε μεγάλη χαρά και συγκίνηση το "blog Ευρυτάνας ιχνηλάτης" σάς παρουσιάζει ένα μοναδικό και πολύ σπάνιο περιηγητικό άρθρο το οποίο αναφέρεται σε ένα παλιό νοσταλγικό ταξίδι στ' Άγραφα και τη Νιάλα, κατά τη δεκαετία του '60. Το ιχνηλατήσαμε από ένα δυσεύρετο συλλεκτικό "Ρουμελιώτικο Ημερολόγιο" που κοσμεί την προσωπική μας βιβλιοθήκη (τεύχος έτους 1967 με διευθυντή τον βραβευμένο Ευρυτάνα συγγραφέα Δημήτρη Σταμέλο).\nΤο εν λόγω κείμενο είχε γράψει ο αλησμόνητος Ευρυτάνας δάσκαλος Γιάννης Βράχας που ταξίδεψε τότε μαζί με τον φίλο και συμπατριώτη του Δημοσθένη Γούλα στο μαγικό κόσμο των Αγράφων και μας μεταφέρει εικόνες και εντυπώσεις που κυριολεκτικά... απαγάγουν το νου και την ψυχή!\n"Τα Άγραφα είχα από μικρός επιθυμία να τα επισκεφθώ. Κάθε χρονιά ήθελα περισσότερο από την περασμένη να κάνω αυτό το ταξίδι. Πάντα, όμως, όλο και κάτι θα βρισκόταν να το ματαιώση. Φέτος τα ψέματα σωθήκανε. Το πήρα απόφαση. Το ταξίδι, μπήκε στο πρόγραμμα του καλοκαιριού. Έτσι, μαζί με τον αγαπητό μου Δημοσθένη Γούλα, που κι αυτός το είχε στο πρόγραμμά του αυτό το ταξίδι, κατά το τέλος Αυγούστου, πήραμε τα... βουνά.\nΜε αυτοκίνητο περάσαμε το Καλεσμένο, Μαραθιά, Κεράσοβο-Κρέντη, και σταματήσαμε στον Ποταμό Αγραφιώτη, σε μια τοποθεσία που λέγεται Βαρβαριάδα. Στο δρόμο μας όλοι κι όλα μιλάνε για τους σεισμούς. Κι οι σκιαγμένοι άνθρωποι και τα χαλάσματα και τα ολόρθα και τα ετοιμόροπα σπίτια έχουν αποτυπωμένα το φόβο. Του ξενητεμένου το μέγαρο και του φτωχού το καλύβι είναι έρημα. Εκκλησίες και σχολεία φοβάσαι να τα κοιτάξης. Δω και κει λίγα μικρά χαρτόσπιτάκια, μ' ένα δωμάτιο, υπόσχονται άσυλο, στους κυνηγημένους απ' τον Εγκέλαδο. Εδώ, σ' αυτή την καλύβα του Καραγκιόζη -όπως τη λένε- είναι καταδικασμένοι να περάσουν και το φετεινό χειμώνα. Όσοι περνάνε συμπονούν, δίνουν κουράγιο, δυναμώνουν τις ελπίδες. Μαζί μ' όλους και μεις...\nΣτην ακροποταμιά, στη Βαρβαριάδα, μάς περιμένει ο αγωγιάτης. Τα μουλάρια του είναι ψηλά, γεροδεμένα, με καινούρια αρματωσιά. Τα καμαρώνουμε έτσι που τα βλέπουμε κι από το νου μας περνάν οι ανεκτίμητες υπηρεσίες που προσφέρουν στον τόπο μας.\nΑπό δω για τ' Άγραφα ο δρόμος πάει στον ξεριά του Αγραφιώτη. Είναι ο καλοκαιρινός δρόμος. Ποταμόδρομος. Πιο σύντομος από τον χειμωνιάτικο και πιο αναπαυτικός. Πέντε σωστές ώρες χρειάζονται από δω για τ' Άγραφα. Μια μπολτόζα εργάζεται νύχτα-μέρα ν' ανοίξη δρόμο στον ξεριά για το αυτοκίνητο. Έχει προχωρήσει αρκετά, περισσότερο από τρεις ώρες. Έτσι τα άλευρα και τα τρόφιμα θα μεταφερθούν πιο κοντά στα χωριά. Τώρα το ποτάμι έχει λιγώτερο νερό. Το περνάει εύκολα το αυτοκίνητο.\nΣυνεχίζουμε το δρόμο μας. Λογγές δεν υπάρχουν στις ακροποταμιές. Τα βουνά και οι λόφοι αρχίζουν αμέσως από τις όχθες κι είναι απότομοι ως την κορφή τους. Πουρνάρια κι αριές κρύβουν τη φοβερή τους όψη. Γίδια, χαρούμενα κατεβαίνουν σκριμηδώντας να πιούνε το νερό τους και να σταλίσουν στο ποτάμι. Κι όπου είναι λίγος τόπος ίσιος διακρίνεις ένα σπιτοκάλυβο, έναν κήπο. Ακούς μια φωνή, βλέπεις έναν άνθρωπο. Πέντε-δέκα τέτοια σπίτια που φαίνονται, μαζί μ' εκείνα που δε φαίνονται, κάνουν το... χωριό.\nΣε μια στροφή του ποταμιού, στην πλαγιά του λόφου, έχουν στήσει τις παράγγες τους 5-6 σεισμόπληκτοι από το Μοναστηράκι. Κατεβήκανε στο δρόμο μόλις μας είδαν. Τους χαιρετήσαμε και σταματήσαμε. Είναι γεμάτοι καλωσύνη. Όλα τα χάσανε μ ' αυτή έμεινε. Είναι ζυμωμένη μαζί με την ψυχή τους. Δε χωρίζουν. Μας κερνάνε ρακί. Θέλουν και να μας φιλοξενήσουν. Τέτοιος καλούς ανθρώπους μόνο σ' αυτά τα μέρη βρίσκεις ακόμη σήμερα...\nΠροχωρούμε. Ανάμεσα σε δυό ρέματα βλέπουμε ένα καλυβόσπιτο. Αυτό είναι το σχολείο, μάς λέει ο αγωγιάτης. Σχολείο; Ναι σχολείο. Δεν λειτουργεί άλλο σχολείο στην Ευρυτανία, λέει ο Επιθεωρητής, κάτω από χειρότερες συνθήκες. Δυό χρόνια δάσκαλος δε μένει εδώ. Άμα πης το σχολείο του συνοικισμού Τσότια των Επαινιανών το ξέρουν όλοι. Χρειάζεσαι μεγάλη ψυχική δύναμη να ανθέξης ένα χρόνο σ' αυτή την ερημιά.\nΕδώ κοντά το ποτάμι χωρίζει σε δυό. Εμείς παίρνουμε αυτό που έρχεται απ' τ' Άγραφα. Όσο προχωράμε ο ξεριάς στενεύει. Βράχοι απότομοι, γυμνοί, τεράστιοι υψώνουνται δεξιά κι αριστερά. Κάνεις νοερά την προσευχή σου στην Παναγία να βοηθήση να περάσης ζωντανός. Σε πολλά σημεία πλησιάζουν να ενωθούν οι βράχοι απ' τις δυό όχθες. Τι φοβερό τοπείο!\nΠροτιμάμε πολλές φορές να γυρίσουμε τα μάτια μας στο ποτάμι. Φοβόμαστε να κυτάζουμε τους βράχους. Εδώ με τα ψαράκια που παίζουν ξεχνάμε το φόβο. Μα να τώρα μπροστά μας ένας καταπράσινος βράχος. Δέντρα μικρά και μεγάλα, πολυτρίχια χορτάρια, κισσοί. Όλος ο βράχος έχει βλαστήσει. Και χιλιάδες, αμέτρητες χιλιάδες, βρύσες χύνουν κάθε μια χωριστά, το άφθονο νερό που γκρεμίζεται απ' την πλαγιά. Είναι μια ομορφιά που δε περιγράφεται, ένα θαύμα της φύσης που δεν εκφράζεται, ένα σπάνιο, ίσως μοναδικό δημιούργημα. Κυτάζοντάς το δεν ξέρεις αν σου διηγούνται παραμύθι, με ξωτικές ομορφιές ή βλέπεις αληθινά την Τρύπα -έτσι λέγεται αυτή η τοποθεσία- των Αγράφων. Που να πατήση Αύγουστος εδώ. Κατεβήκαμε να δροσιστούμε, να ξανασάνουμε, να χορτάσουμε, να τυπώσουμε καλά στο μυαλό μας αυτό το μεγαλούργημα καμωμένο ολόκληρο με του Θεού το χέρι.\nΑπό δω, τ' Άγραφα, δεν είναι μακρυά. Μας το λέει μια νεράϊδα Αγραφιωτοπούλα που διαβαίνει. Ήρθε να περάση ένα μήνα στο χωριό της και τώρα ξαναγυρίζει στην Αθήνα. Έφτασε κι ως τ' Άγραφα το χέρι της Αθήνας. Αρπάζει νιούς και νιές. Το κακό όσο πάει και μεγαλώνει.\nΟ ποταμόδρομος τελείωσε. Τ' Άγραφα φάνηκαν. Πήραμε μιάν ανηφοριά. Περνάμε ανάμεσα σε χωράφια σπαρμένα καλαμπόκι και τριφύλλια. Καρυδιές, μουριές, κορομηλιές φυτεμένες στις ακροχωραφιές και κάπου-κάπου και καμιά κληματαριά δίνουν στ' Άγραφα όψη όμορφου χωριού. Είναι χτισμένο σε μια εξαίρετη τοποθεσία. Είναι χωριό συγκεντρωμένο, με την εκκλησιά, το σχολείο, την πλατεία, τα καλά του σπίτια, τα μαγαζιά, τις αρχές. Κείνο που σε καταπλήσσει εδώ δεν είναι μόνο τα άφθονα νερά του, η χαρούμενη όψη του, ο μεγάλος ορίζοντας είναι και κείνα τα γιγάντια πλατάνια -εννιά νομίζω- που ισκιώνουν την πλατεία. Κάτω απ' αυτά τα πλατάνια δεν πρόκειται να καταλάβης πως πέρασε καλοκαίρι.\nΑυτά είναι τ' ΄Αγραφα. Ένας κήπος φραγμένος με δαντελωτά βουνά, τα βουνά των Αγράφων τα χιλιοτραγουδισμένα. Τα λημέρια της Κλεφτουριάς. Τα άπαρτα κάστρα. Τα αγναντεύαμε έτσι στητά, μεγαλόπρεπα με τις μυτερές κορφές τους. Χαιρόμαστε που πατήσαμε στ' 'Αγραφα, που γράφουμε για τ' Άγραφα που μιλάμε με τους αγαπητούς μας Αγραφιώτες. Άξιζε τον κόπο. Έπρεπε να ρθούμε. Μια επίσκεψη σ' αυτά τα μέρη σε κάνει άλλο άνθρωπο. Σου δίνει μια χαρά, έναν ενθουσιασμό, μια ικανοποίηση. Όλα σου μιλάνε. Κι οι άνθρωποι και τα βουνά κι οι βρύσες και τα κλαριά και τα πουλιά. Τραγούδι-ποίημα-ιστορίες-παραμύθια-θρύλοι-κατορθώματα ακούονται καθώς περνάς, καθώς ανεβαίνεις τις βουνοπλαγιές, καθώς φτάνεις στα χωριά.\nΤο φτάσιμο στ' Άγραφα δε μας ικανοποιεί. Θέλουμε ν' ανεβούμε παρά πάνω, στη Νιάλα, στην ψηλή κορφή των Αγράφων. Έχω ένα δισταγμό γιατί η ώρα είναι περασμένη μα πήρα την απόφαση.\n-Πόσο απέχει απ' εδώ η Νιάλα; ρωτώ.\n-Βρίσκουμε ένα ζώο;\n-Θα προσπαθήσουμε, μα νύχτωσε.\n-Ας νύχτωσε, έχει φεγγάρι.\nΚαι στη στιγμή ένας πολύ εξυπηρετικός χωροφύλακας μού βρήκε ένα καλό ζώο. Δεν ήταν ούτε μισή ώρα μέρα όταν ξεκινήσαμε.\nΜόλις χάθηκε ο ήλιος απ' τις βουνοκορφές, βγήκε το φεγγάρι. Ήταν ολογιόματο, μια χαρά σα μέρα. Σε δυο ώρες έχουμε φτάσει στην βουνοκορφή, και πήραμε μια πλαγιά. Τι σιγαλιά εδώ απάνω! Και τι ομορφιές! Όλα τα χρυσώνει το φεγγάρι όλα τα ζωντανεύει τα ομορφαίνει. Τίποτα δεν είναι που να σε φοβίζει.\nΚάτω, ανάμεσα σε δυό λαγκαδιές προβάλλουν φωτιές. Είναι τα βλαχοκάλυβα που θα μείνουμε. Για κει τραβάμε. Σε μια ώρα φτάσαμε. Ένας σκύλος έδωσε το σύνθημα ότι φθάσαμε και στη στιγμή συναγερμός αληθινός. Γαυγίσματα άγρια, απειλητικά ταράξανε τον τόπο. Τα χρειαστήκαμε. Αλοίμονό μας αν ορμούσε όλος αυτός ο λόχος καταπάνω μας. Φωνάζουμε, δυνατά όσο μπορούμε. Ζητάμε βοήθεια. Κανένας όμως δε μας ακούει. Η ώρα είναι περασμένη από έντεκα κι οι βλάχοι κοιμούνται. Δεν τους ξύπνησε η φωνή μας αλλά τα γαυγίσματα.\nΜια πόρτα ανοίγει.\n-Ποιοί είστε μωρέ, φωνάζει.\n-Ιγώ, θειά, ου Καλύβας.\n-Ισύ, είσι, μωρέ Στέφανι;\nΑπό δω και πέρα τα πράματα πάνε καλά. Ο αγωγιάτης είναι γνωστός στην κυρά Σπυριδούλα. Με μια φωνή προστακτική της γριάς τα σκυλιά λουφάξανε. Μπήκαμε ανενόχλητοι στο σπιτάκι της. Και τι δεν έκανε η καλή βλάχα, να μας περιποιηθή και το βράδυ και το πρωί. 'Ενας ύπνος στο καλύβι, με τις φλοκοτές βελέντζες σκέπασμα και στρώμα ένα όνειρο. Και για μας που ζήσαμε μικροί αυτή τη ζωή είναι δυό φορές όνειρο. Γυρίσαμε τριάντα-σαράντα χρόνια πίσω...\nΠρωί-πρωί ξυπνήσαμε. Από την πολιτεία των βλάχων αγναντεύουμε τα βουνά, μαθαίνουμε τα ονόματά τους. Περισσότερα από είκοσι βλαχόπουλα μας περιτριγυρίζουν. Είχε γίνει η πρόβλεψη και με τα παιδιά να γίνουμε φίλοι και από τους γέρους και τις γριές να πάρουμε ευχές. Μιλάμε για τη ζωή τους, για τα παλιά τα χρόνια, για τα νειάτα. Επιθυμία μας είναι να ακούσουμε κανένα παλιακό τραγούδι να το μαγνητοφωνήσουμε. Η κυρά Δημήτρινα Ντάσιου δε μας χαλάει το χατήρι. Θα μας τραγουδήση πολλά.\nΣκέφτηκε λίγο κι' άρχισε:\nΠοιός είδ' ήλιου τ' απουβραδύ κι' αστρί του μεσημέρι.\nΠοιός είδι κόρ' ανύπαντρη στη βρύση να γιουμίζη.\nΦεύγομε από τη Νιάλα και τραβάμε για τα Βραγγιανά Πολλές στρούγγες έρημες κι' αλλού πρόβατα που σταλίζουν. Έλατα κι οξιές μας κρατάνε ίσκιο. Ο αγωγιάτης μιλάει για τσιφλίκια, για τις στάνες του Μαλαμούλη πούχε 5000 πρόβατα, για τα βουνά που περνάμε. Ξέρει πολλές ιστορίες. Έτσι περάσαμε ακούραστα το δρόμο.\nΣε τρεις ώρες είμαστε στα Μεγάλα Βραγγιανά. Τα Βραγγιανά ζούνε από την κτηνοτροφία και τα δάση. Όλοι καρτερούνε το αυτοκίνητο νάρθη στο χωριό. Γι' αυτό για τη συγκοινωνία γίνεται όλη η συζήτησι. Τα Βραγγιανά έχουν μια πλούσια ιστορία. Εδώ ήταν η περίφημη Σχολή των Βραγγιανών. Πάμε στην εκκλησία που στεγαζόταν. Είναι η Αγία Παρασκευή. Μια θαυμάσια τοποθεσία, νερό υπέροχο, γαλήνη, μια μεγάλη ιστορία! Ένας τόπος ιερός που μας κρατεί ώρα πολλή για να δούμε νοερά την εργασία που γινόταν. Ανάβουμε το κερί μας. Θαυμάζουμε τις τοιχογραφίες που διατηρούνται σε καλή κατάσταση. Φέρνουμε στο νου μας τους μεγάλους δασκάλους που δίδαξαν εδώ σ' αυτή την ερημιά, τον Ευγένιο Γιαννούλη, τον Αναστάσιο Γόρδιο κ. ά. Ώρα πολλή αναπολούμε την εργασία που γινότανε, τις ιδέες που καλλιεργούνταν. Άξιζε πολύ αυτό το προσκύνημα. Εκπληρώσαμε ένα χρέος.\nΤο βράδυ φτάνουμε στο Τροβάτο. Είναι το τελευταίο χωριό της Ευρυτανίας. Ο δρόμος περνάει σε πλαγιές απότομες. Είναι στενός, γεμάτος πέτρες κι' όλο ανήφορος-κατήφορος. Σε δυόμιση ώρες φτάνουμε. Είναι χτισμένο στη βουνοπλαγιά των Πετριλίων. Κοιμάται απάνω σ' ένα ολοπράσινο χοντρό στρώμα και το σκέπασμά του πάλι πράσινο σεντόνι. Το χωριό έχει πολλούς νέους. Είναι το μόνο χωριό που συναντούμε τόσους πολλούς. Μαζί τους περνάμε μια ευχάριστη βραδυά. Την άλλη μέρα, πολύ πρωί, αναχωρούμε για Πετρίλια-Μουζάκι-Καρδίτσα-Λαμία-Καρπενήσι.\nΗ εκδρομή τελείωσε. Διασχίσαμε την Ευρυτανία και χαρήκαμε τις ομορφιές της. Πατήσαμε βουνοκορφές, ακούσαμε τραγούδια στη Νιάλα, κάμαμε το σταυρό μας στην Αγία Παρασκευή των Βραγγιανών, μιλήσαμε με τους βλάχους μας, μάθαμε ιστορίες, χαιρετήσαμε τις κρύες βρύσες, είδαμε τη φτώχεια, τις κακοτοπιές, την αγριάδα, αντικρύσαμε τις καταστροφές απ' τους σεισμούς, αισθανθήκαμε συμπόνια γι' αυτούς που πολλά όλοι χρωστάμε. Γυρίσαμε με μια σκέψη διαφορετική από κείνη που είχαμε σαν ξεκινήσαμε. Κι' αυτή την κινηματογραφική ταινία της εκδρομής την προβάλλω πάντα, σα βρίσκομαι μόνος, κι' ο νους περπατεί στη φτωχή μας πατρίδα, την Ευρυτανία."\nΥΓ. Η εικονογράφηση έγινε με φωτογραφίες από το αρχείο του "Ευρυτάνα ιχνηλάτη" οι οποίες βέβαια είναι μεταγενέστερες της εποχής που αναφέρεται το παραπάνω κείμενο.\nΕτικέτες Ενα παλιό οδοιπορικό στο μαγικό κόσμο των Αγράφων!\nΜε αυτή την ανάρτηση για τα χιλιοαγαπημένα μας Άγραφα, καλωσορίζουμε τη νέα χρονιά.\nΣας ευχόμαστε ολόψυχα υγεία, δύναμη, αντοχές σαν ετούτα τα αλύγιστα βουνά!\nΕύχομαι το 2020 να παραμείνουν τα Άγραφα ελεύθερα και περήφανα όπως ήταν πάντοτε. Να μην τα σκιάσει φοβέρα καμιά!\nΚαι στους κατοίκους του εύχομαι να εκτιμούν και να προστατεύουν πάντα τον Παράδεισο που τους έτυχε να ζουν.\nΚαι στα πουλιά των Αγράφων εύχομαι να πετούν και να κελαηδούν πιο γλυκά από οπουδήποτε.\nΣτα νερά και στα ρέματα να μην σταματούν να ρέουν και να δροσίζουν τις ελπίδες μας.\nΣτα δέντρα των Αγράφων εύχομαι να πολυκαιρίσουν και να ορθωθούν μέχρι τα σύννεφα και να συνεχίζουν να είναι παντιέρες αντίστασης και αγώνων για τα πιο ευγενές από τα ευγενή αισθήματα: της ελευθερίας!\nΚαι σε σένα Ιχνηλάτη Ευρυτάνα, εύχομαι να γίνεις ο μακροβιότερος και ευγενέστερος υποστηριχτής του τόπου σου μέσα στα χρόνια και να ζήσεις με υγεία και με τη γαλήνη των ψηλών βουνών που αγαπάς, μέσα στην καρδιά σου!\nΟΣΟ ΠΕΡΝΑΕΙ Ο ΧΡΟΝΟΣ ΚΑΙ ΤΑ ΧΡΟΝΙΑ, ΤΟΣΟ ΠΕΡΙΣΣΟΤΕΡΟ ΚΑΤΑΛΑΒΑΙΝΟΥΜΕ ΤΙ ΠΡΟΣΦΕΡΕΙΣ ΣΕ ΑΥΤΟ ΤΟΝ ΥΠΕΡΟΧΟ ΤΟΠΟ\nΜΟΝΑΔΙΚΕ ΕΥΡΥΤΑΝΑ ΙΧΝΗΛΑΤΗ!!!!\nΗ συγκίνηση ξεχειλίζει για τα πανέμορφα Αγραφα μέσα από το καταπληκτικό κείμενο του Ιωάννη Βράχα και τις ομιλούσες φωτογραφίες. Βλέπω τον μπάρμπα Λάμπρο Κοντογούνη, τη μορφή της γιαγιάς και όλους εκείνους τους ανθρώπους που τόσα χρόνια κράτησαν αγνά αυτά τα ιστορικά βουνά και δεν μπορώ να διανοηθώ ότι οι σύγχρονοι μπορεί να επιτρέψουν να καταστραφούν. Δεν μπορώ ούτε καν να το σκέφτομαι..\nΚαλή χρονιά Ευρυτάνα μου, με ευχές καρδιάς για ότι επιθυμείς για σένα και την πατρίδα μας! 🌟 🌟 🌟\nΥπέροχο οδοιπορικό σε ένα υπέροχο τόπο. Να δυναμώσουμε τον αγώνα ενάντια στα μονοπώλια της ενέργειας που επιβουλεύονται τις κορφές αυτές, αλλά και ενάντια στους διάφορους πολιτικάντηδες που ενώ είναι αναφανδόν υπερ της στρατηγικής της ΕΕ, εδώ και 10 και πλέον χρόνια καμώνουν τους ευαίσθητους για να αποκοιμίζουν και τελικά να στρώνουν το δρόμο στους επιχειρηματίες των ΑΠΕ\nθα σας προτείναμε να κάνετε δεξί "κλικ" επάνω στις φωτογραφίες και κατόπιν "άνοιγμα συνδέσμου σε νέo παράθυρο" ώστε να δείτε σε μεγάλο πλάνο τις φωτο!\nΚαλή συνέχεια στα όμορφα σχόλιά σας!\nΠέμπτη, 02 Ιανουαρίου, 2020\nΕυρυτάνα ιχνηλάτη.....όσοι είχαμε την τύχη να ανεβούμε στα βουνά των Αγράφων αποτυπώσαμε στην ψυχή μας το μεγαλείο τους.....μαζί και με μια αίσθηση καθήκοντος για την υπεράσπιση τους από εκείνους που τα επιβουλεύονται.....Προσυπογράφω το παραπάνω σχόλιο από NS που θέτει το ζήτημα στην πραγματική του διάσταση.....Καλή χρονιά χωρίς αιολικά!!!!!!\nΠρόσκληση και πρόκληση οι αναρτήσεις σου\nΚαλή χρονιά και γόνιμη συνέχεια\nστις ιχνηλασίες σου.\nΚλαίγοντας από το υπέροχο οδοιπορικό ενός εξαιρετικού Ψιανιώτη Ευρυτάνα Δάσκαλου!! Δε μπορώ να συνεχίσω να γράφω αναλογιζόμενος ότι "η Αθήνα αφού πήρε νιούς κ νιές" όπως γράφει ο μακαρίτης Γιάννης Βράχας τώρα θέλει να πάρει κ τη Νιάλα!\n60 Χρόνια μετά .....\nΑν ήσουν εδώ, ίσως τ' Άγραφα να μην κινδύνευαν. Γιατί "το χέρι της Αθήνας" έχει φτάσει "στα άπαρτα κάστρα" και τα ορέγεται.\nΤα λόγια σου πρωτόφαντα για τις "ψυχές" των εταιριών, που σε αυτά βλέπουν μόνο το κέρδος. Γιατί αυτοί δεν έχουν ποτέ τους κοιμηθεί κάτω απ' τ' άστρα, δεν έχει νοτίσει το κορμί απ την πρωινή πάχνη, δεν έχουν αποθησαυρίσει ποτέ τα λόγια των ξωμάχων, δεν έχουν ονειρευτεί λουσμένοι απ' το φεγγαρόφωτο, δεν τους έχει αγγίξει το αγραφιώτικο ραβδί της νεραϊδομάνας, δεν κοιμήθηκαν ποτέ στα λόγγια, δεν τραγούδησαν μέσα τους τα ξωτικά στις νεροσυρμές στο Τροβάτο, δεν στοίχειωσε ο νούς τους στο μεγαλείο του Δημιουργού.....\nΔεν τους νοιάζει να ρημάξουν τα ρουμάνια, να αλώσουν και να αλλοιώσουν τη φυσιογνωμία της χιλιόχρονης ιστορίας στα Βραγγιανά.\nΤί να αγγίξει αυτούς που δουλεύουν στις "γαλέρες" των τσιμεντάνθρωπων; Που νυχθημερόν μπροστά στους υπολογιστές προσθαφαιρούν τα κέρδη στο όνομα της δήθεν σωτηρίας του πλανήτη.\nΠου περπατούν και υψώνουν ανεμογεννήτριες, που κλείνουν τ' αυτιά τους στις αγριεμένες φωνές των τσοπάνηδων, που περνά από μπροστά τους ο Σταυραετός και τον περνάνε για γλαρόνι.\nΠου δεν έχουν ξαπλώσει ποτέ κάτω από γεροέλατο και δεν έχουν σταλάξει μέσα τους τα χτυποκάρδια του. Που το μάτι τους δε θα δακρύσει καθώς θα τον ξαπλώνουν καταγής "τα ερπυστριοφόρα δολοφονικά τους άρματα"\nΠου δε θ' ακούσουν ποτέ το μοιρολόϊ της φύσης καθώς το τοπίο θα πεθαίνει.\nΠου πάντα στη ζωή σου αγωνίστηκες για το δίκιο και για το παιδί, αν σε είχαμε μπροστάρη στον άνισο αγώνα μας, σίγουρα όλα θα ήταν αλλοιώς....\nΕίμαστε όμως βέβαιοι ότι από κει που είσαι μαζί με τη συντρόφισσά σου μας βλέπεις, μας καθοδηγείς, μας διδάσκεις ακόμα πώς πέρα από το χρήμα υπάρχει η Ιδέα, το Κάλλος, η Ντομπροσύνη, η Δικαίωση.\nΝά 'σαι σίγουρος ότι ο σπόρος που έρριξες θάλλει στις ψυχές πολλών οι οποίοι παλεύουν γι' αυτό τον υπέροχο τόπο.\nΣήμερα στα 2020, Δάσκαλέ μας, διαβάζουμε το λόγο σου και περπατάμε με το κεφάλι ψηλά στη λαίλαπα που έρχεται....\nΑς κοπιάσουν οι λησταφέντες των βουνών μας. Κάποιοι θα δεθούμε στα δέντρα, θα σε κοιτάμε στα μάτια, αντιστεκόμενοι για τις επόμενες γενιές.\nΕυρυτάνα Ιχνηλάτη δικαίωσες για μια ακόμα φορά το προσωνύμιό σου γιατί μας χάρισες ένα πολύτιμο οδοιπορικό ενός μεγάλου αγωνιστή και δασκάλου και σ' ευχαριστούμε γι αυτό.\nΈτσι έδωσες τη δυνατότητα σε μια δασκάλα που "γνώρισε" από μια φωτογραφία και ότι εκείνος άφησε διδάσκοντας στο Δημοτικό Σχολείο Κρικέλλου τον Γιάννη Βράχα, να βάλει ακόμα βαθύτερα στην ψυχή της τ' Άγραφα!\nΑυτά τα οδοιπορικά είναι μοναδικά για να αναδείξουν την ιεροσύνη αλλά και την ιστορία αυτής της Γης.\nΜιας γης που της οφείλουν σεβασμό. Μια γη που δεν είναι κουμπαράς "επενδύσεων" αλλά πηγή ζωής.\nΚαλή χρονιά να ευχηθώ. Περιμένει πολύ δουλειά τους ανθρώπους εκεί ολόγυρα απέναντι σε σκοτεινές επιδιώξεις.\nΜια χαρα τα λεει ο φιλος ο Μακης στο πολυ ωραιο σχολιο του. Το κεφαλαιο και οι βασταζοι τεχνοκρατες δεν εχουν περιβαλλοντικες ευαισθησιες, μονο διψα για κερδη. Φιλε σωστος , ακουμπησες το δαχτυλο επι τον τυπον των ηλων.\nΓιατι καπου "τρελαινομαι" οταν ακουω οτι για τη λεηλασια της φυσης φταιει ο ανθρωπος. Ετσι γενικως και αοριστως.. ο ανθρωπος..! Βολικη πατατα. Ουτε κερδοσκοπικα μεγαθηρια υπαρχουν ουτε μεγαλα συμφεροντα, μονο διαφοροι ανθρωποι ανακατεμενος ο ερχομενος, χυμα ολοι μεσα στο ιδιο τσουβαλι και εκει μες στον αχταρμα ειμαστε και ολοι μας συνυπευθυνοι. Ενα βλακωδες παραμυθι για να συσκοτιζονται οι πραγματικες αιτιες και οι υπευθυνοι και να ξεπλενεται ενα συστημα ληστρικης εκμεταλλευσης που ισοπεδωνει τα παντα. Αμα καποιοι πειθονται με τετοια σαθρα επιχειρηματα νηπιαγωγειου με γεια τους με χαρα τους, η βλακεια ειναι αηττητη.\nΠιστευω οτι στον αγωνα που δινουμε πρεπει να υπαρχει ξεκαθαρισμενη αποψη και αυτο γιατι αν οταν προσπαθεις να αντισταθεις σε μια επιθεση που υφιστασαι δεν μπορεις να ξεχωρισεις ποιος ειναι απεναντι σου ο αντιπαλος και βλεπεις μονο ομιχλη τοτε εισαι καταδικασμενος και να χαθεις και να χασεις..!\nΙχνηλατη, η αφηγηση του Γ.Βραχα που ανακαλυψες κοβει την ανασα. Μακαρι να μπορουσε να τη διαβασει ολη η Ελλαδα και να γνωρισει καλυτερα το μαγικο κοσμο των Αγραφων και τι παει να συμβει εκει.\n"Αυτά είναι τ' ΄Αγραφα. Ένας κήπος φραγμένος με δαντελωτά βουνά, τα βουνά των Αγράφων τα χιλιοτραγουδισμένα. Τα λημέρια της Κλεφτουριάς. Τα άπαρτα κάστρα"\nκαι ετσι πρεπει να παραμεινουν.\nΚαλη χρονια καλους αγωνες.\nΌλα σου μιλάνε. Κι οι άνθρωποι και τα βουνά κι οι βρύσες και τα κλαριά και τα πουλιά. ....\nΧΡΟΝΙΑ ΠΟΛΛΑ και με Υγεία!\nΤΙ ομορφιά! μα και Τί περιγραφή-αφηγητική!\nΤα πρόβατα, λες και βουνίσιες μαργαρίτες, ευτυχισμένα αναπνέουν καθάριο αγέρα...\nΕσείς, όλοι, φροντίστε να τον διατηρείτε αμόλυντο!\nΕμείς, εδώ, στην άλλη όχθη, να υγραίνονται τα μάτια μας...\nΣυγχαρητήρια πάλι και πάλι.\nΚαλή Χρονιά στην περήφανη Ελλάδα που αντιστέκεται!\nΠαρασκευή, 03 Ιανουαρίου, 2020\nΦΙΛΤΑΤΕ ΕΥΡΥΤΑΝΑ ΕΥΧΟΜΑΙ ΜΙΑ ΚΑΛΗ ΧΡΟΝΙΑ ΓΙΑ ΕΣΕΝΑ ΚΑΙ ΤΟΥΣ ΑΝΑΓΝΩΣΤΕΣ ΤΟΥ ΙΣΤΟΛΟΓΙΟΥ.\nΟ ΓΙΑΝΝΗΣ ΒΡΑΧΑΣ ΔΕΝ ΣΥΝΕΓΡΑΨΕ ΑΠΛΑ ΕΝΑ ΟΔΟΙΠΟΡΙΚΟ ΠΟΥ ΜΑΣ ΤΑΞΙΔΕΥΣΕ ΣΤΟ ΧΡΟΝΟ. ΤΟ ΑΦΙΕΡΩΜΑ ΕΙΝΑΙ ΕΝΑΣ ΥΜΝΟΣ ΣΤΑ ΑΘΑΝΑΤΑ ΑΓΡΑΦΑ! Ο ΠΛΟΥΤΟΣ ΤΩΝ ΕΞΑΙΡΕΤΙΚΩΝ ΣΧΟΛΙΩΝ ΠΟΥ ΤΟ ΣΥΝΟΔΕΥΟΥΝ ΦΑΝΕΡΩΝΕΙ ΒΑΘΕΙΣ ΠΡΟΒΛΗΜΑΤΙΣΜΟΥΣ ΣΕ ΣΥΝΔΥΑΣΜΟ ΜΕ ΤΗΝ ΥΠΟΣΧΕΣΗ ΝΑ ΑΓΩΝΙΣΤΟΥΜΕ ΜΕ ΟΛΕΣ ΜΑΣ ΤΙΣ ΔΥΝΑΜΕΙΣ ΓΙΑ ΝΑ ΜΗΝ ΚΗΛΙΔΩΘΕΙ Η ΠΑΡΘΕΝΑ ΦΥΣΗ, Η ΙΣΤΟΡΙΑ ΚΑΙ ΤΟ ΠΟΛΙΤΙΣΜΙΚΟ ΦΟΡΤΙΟ ΠΟΥ ΚΟΥΒΑΛΟΥΝ ΣΤΟΥΣ ΑΙΩΝΕΣ ΤΑ ΑΓΡΑΦΑ. ΕΥΧΑΡΙΣΤΟΥΜΕ ΓΙΑ ΤΗΝ ΞΕΧΩΡΙΣΤΗ ΙΧΝΗΛΑΣΙΑ ΠΟΥ ΜΑΣ ΔΩΡΙΣΕΣ.\nΤην Κυριακή 12 Ιανουαρίου 2020, ώρα 11:00, στο Συνεδριακό Κέντρο Καρπενησίου\nθα παραγματοποιηθεί Ημερίδα-εκδήλωση με θέμα:\n« Η ζωή μας τα Βουνά μας, το μέλλον τους η ζωή μας»\nΓια την μετάβαση στο Καρπενήσι, αυθημερόν, θα μπει λεωφορείο που θα\nαναχωρήσει ώρα 7:00 από την πλατεία Ομόνοιας, μπροστά στον Hondo, με\nεπιστροφή από Καρπενήσι 18:30. Τιμή εισητηρίου 15 ευρώ.\nΟΙ ΔΙΟΡΓΑΝΩΤΕΣ σας καλούν να συμμετέχετε\nΔήμος Αγράφων, Δήμος Καρπενησίου, Σύλλογος Απανταχού Βραγγιανιτών «Ο Αι Γιάννης ο Θεολόγος», Σύλλογος Απανταχού Κρικελλιωτών» Ο ¨Αγιος Νικόλαος», Σύλλογος «Τα Άγραφα», Σύλλογος Απεραντιών «Οι Άγιοι Ανάργυροι», Σύλλογος Απανταχού Πρασσιωτών «Το Κυπαρίσσι», Πολιτιστικός Σύλλογος Επινιανών,\nΠολιτιστικός Σύλλογος Κουστέσας, Πολιτιστικός Σύλλογος Τροβάτου, Πολιτιστικός Σύλλογος Βαλαρίου, Πολιτιστικός Σύλλογος «Αναστάσιος Γόρδιος», Σύλλογος Δεντριωτών «Άγιος Αντώνιος», Πεζοπορικός–Φυσιοδιφικός Σύλλογος Καρπενησίου, Συντονιστικό Αθήνας, Κίνηση Πολιτών για την Προστασία του Ευρυτανικού Περιβάλλοντος, Ορειβατικός Σύλλογος Αγράφων, «Ελληνικό Σχολείο Προυσού», Σύλλογος των Απανταχού Κερασοβιτών «το Καραούλι»\nΔΗΛΩΣΕΙΣ ΣΥΜΜΕΤΟΧΗΣ: Δημήτρης Δημητρίου 6944349553,\nΛεωνή Θανασούλα 6974803660,\nΚυριακή, 05 Ιανουαρίου, 2020\nΈνα blog με διάθεση εξερεύνησης σε γνωστές και άγνωστες πτυχές της Γης και της ανυπότακτης Ιστορίας των Ευρυτάνων.\nΕύγε Ευρυτάνα ιχνηλάτη.\nΓια μια ακομη φορά παρακολουθούμε τις τόσο σπάνιες αναρτήσεις σου με τεράστιο ενδιαφέρον. Να είσαι πάντα καλά, να έχεις μια καλή χρονιά. σε ευχαριστούμε.\nΈνα μεγάλο ευχαριστώ από εμάς με μια υπόκλιση ευλάβειας στη μνήμη του Γιάννη Βράχα.\nΕυχαριστούμε και όλους εσάς για τις χιλιάδες επισκέψεις, τις αναδημοσιεύσεις, καθώς και τα υπέροχα σχόλιά σας που ομόρφυναν ακόμη περισσότερο αυτή την ανάρτηση. Θα τα χαίρονταν και ο Δάσκαλος!\nΆγραφα: κάποτε απάτητα πάντοτε απάτητα!\nΤρίτη, 07 Ιανουαρίου, 2020


Η κατανάλωση ιχυελαίου μέσω των τροφών αλλά και συμπληρωμάτων έδειξε πως μειώνει τη θνησιμότητα σε σχέση με διατροφές που δεν περιέχουν μεγάλη λήψη των ωφέλιμων ω-3 λιπαρών οξέων. Αμερικάνοι επιδημιολόγοι απ΄ το American Fred Hutchinson Cancer Research Center, δημοσίευσαν τα αποτελέσματα της έρευνάς τους στα οποία φάνηκε ότι η κατανάλωση ωμέγα 3 μείωσε τη θνησιμότητα από καρκίνο κάτα 1/4.\nΟι ερευνητές μελέτησαν 70.495 Αμερικάνους την διετία 2000-2002 και οι οποίοι ήταν ηλικίας 50-76. Το 2006 ανέλυσαν ξανά τα στοιχεία τους κοιτάζοντας ποιοι συμμετέχοντες πέθαναν. Στην αρχή της έρευνας οι συμμετέχοντες έδωσαν στοιχεία για την διατροφή τους και για το πόσα ωμέγα 3 κατανάλωναν μέσω τροφών και μέσω συμπληρωμάτων σε κάψουλες.\nΗ χρήση ωμέγα 3 λιπαρών μέσω κάψουλας έδειξε ότι μείωσε τη θνησιμότητα. Αλλά οι διαφορές μεταξύ των γκρουπς δεν ήταν στατιστικά ιδιαίτερα υψηλές.\nΗ επίδραση της λήψης ωμέγα 3 λιπαρών μέσω ψαριών όπως ο σολωμός και το σκουμπρί όμως, ήταν μεγαλύτερη και στατιστικά οι διαφορές κρίθηκαν αξιοσημείωτες.\nΑυτό συνέβη λόγω του ότι οι συμμετέχοντες είχαν ήδη ένα υψηλό ημερίσιο ποσοστό σε ωμέγα 3 κι έτσι οι κάψουλες δεν βοήθησαν περαιτέρω, παρ'όλο που είχαν κάποια επίδραση.\nΣημασία έχει πως σύμφωνα με τα παραπάνω ευρήματα, όσο υψηλότερη είναι η λήψη ιχθυελαίου μέσω τροφών και συμπληρωμάτων, τόσο μειώνεται ο κίνδυνος θνησιμότητας.\nΑντίστοιχη μείωση στη θνησιμότητα από καρκίνο σημειώθηκε από την υψηλή κατανάλωση ωμέγα 3 λιπαρών. Στην έρευνα υπήρχαν συμμετέχοντες που (απ' όσο ήταν σε θέση να γνωρίζουν) δεν είχαν καρκίνο στην αρχή της έρευνας, αλλά και συμμετέχοντες που είχαν ήδη ιστορικό καρκίνου στην αρχή της έρευνας. Και ναι, οι διαφορές ήταν στατιστικά σημαντικές όπως βλέπετε παρακάτω:\nΣτους συμμετέχοντες που κατανάλωναν μεγάλες ποσότητες ιχθυελαίου, επίσης παρατηρήθηκε μείωση στην θνησιμότητα από καρδιαγγειακές παθήσεις, αλλά η επίδρασή τους δεν ήταν ιδιαίτερα δυνατή.\n"Παρατηρήσαμε στην έρευνά μας ότι η υψηλή κατανάλωση ωμέγα 3 πολυακόρεστων λιπαρών οξέων μακράς αλύσου μέσω τροφών και συμπληρωμάτων, μείωσε τη θνησιμότητα γενικότερα αλλά και τη θνησιμότητα από καρκίνο ειδικότερα" κατέληξαν οι ερευνητές. "Τα αποτελέσματα ως προς τη γενική θνησιμότητα επιβεβαιώνονται από τα περισσότερα ευρήματα, ενώ γι αυτήν από τον καρκίνο χρειαζόμαστε ακόμη περισσότερες μελέτες".Εδώ μπορείτε να βρείτε συμπληρώματα ωφέλιμων λιπαρών οξέων\nΗ έρευνα χρηματοδοτήθηκε από την αμερικάνικη κυβέρνηση.\nΛιονάκης Γιώργος - Lionakis Personal Training Methods\nCertified Elite Personal Trainer EQF Level 4, EREPS member, GR.A.F.T.S Hellas, European Health & Fitness Association)\nCertified Functional Training Instructor by Purmotion USA\nCertified Pool Lifeguard by Modern Marine Education (Government recognized)\nB.A. Honours Degree at Department of Communication & Mass Media Studies by National & Kapodistrian University of Athens\nΓιατί δεν πρέπει να βγάζουμε τις κάλτσες στο σεξ\nΔεν φταίνε τα μακαρόνια για τα περιττά κιλά\nΠερισσότερα σε αυτή την κατηγορία: « Δε θα πιστεύετε πώς έγινε μετά από χρόνια χρήση στεροειδών! Δείτε φωτογραφίες από τις ατομικές προπονήσεις του Νίκου Παππά! »\nΓνωρίστε τα 5 «φυσικά ναρκωτικά»\nΤρομακτικό: Έσπασε το πόδι του αλλά κέρδισε τη μάχη! (VIDEO)\nΠροσοχή:Το καρκινογόνο που υπάρχει σε κάθε σπίτι !!!\n15-07-2014 Διατροφή & Υγεία\nΑυτός είναι ο πιο αλήτης των Ευρωπαϊκών γηπέδων - [VIDEO]\nΟι κίνδυνοι που κρύβει το "λιώσιμo" στο γυμναστήριο! - Γιατί δεν πρέπει να το παρακάνεις;\nΟι τρεις top βιταμίνες για προπόνηση crossfit\n27-08-2015 Cross training\nΣυγκλονιστικό: Γνωρίστε την 37χρονη bodybuilder χωρίς χέρια!\nΒραδινή διατροφή για κάψιμο λίπους!\n03-11-2014 Τροφές για κάψιμο λίπους\nΑυτή η γυναίκα κατάφερε να χάσει βάρος καταναλώνοντας 2.200 θερμίδες ημερησίως!\nKάψε λίπος παίζοντας Beach tennis!\n24-07-2013 Summer fun\n10 απορίες που έχουμε για τα γυμναστήρια\nΑντιμετωπίστε το «πόδι του αθλητή» !!!